بابەتەکان – پەڕە 5 – زاگرۆس پۆست\nهه‌ینی 27 تشرینی دووه‌م 2020\nبریندار کردنی دوو کۆڵبەر لە سنووری پاوە\nآزادی موقت سه شهروند اهل سروآباد و بوکان\nانتخابات هیچ دردی را درمان نمیکند!⁄ بێھنام فەتحی\nهاووڵاتییەکی خەڵکی بانە دەستگیر کرا\nدوو ھاوڵاتیی لە سنە و کامیاران بە ٨ ساڵ زیندان حوکم دران\nهژار عباسی با تودیع قرار وثیقه از زندان بوکان آزاد شد\nبڕیار کاوە لە زیندانی مەریوان ئازاد کرا\nآزادی یک شهروند مریوانی با تودیع قرار وثیقه\nسابیر قادری چالاکی ژینگەپارێزی راپێچی زیندان کرا\nماڵەوە / بابەتەکان (پەڕە 5)\nفوئاد مەعسوم: کورد هیچ پرۆژەیەکی بۆ سەربەخۆیی نییە\nچوار شه‌ممه 3 شوبات 2016\tلێدوان نووسین ناچالاککراوە لە فوئاد مەعسوم: کورد هیچ پرۆژەیەکی بۆ سەربەخۆیی نییە\nدوای ئەوەی “مەسعود بارزانی”سەرۆکی هەرێمی کوردستان سەبارەت بە گشتپرسی لە هەرێمی کوردستان و پرسی سەربەخۆیی پەیامێکی بڵاوکردەوە و وتی: ئەگەر خەڵکی کوردستان چاوەڕێ بێت کەسانی دیکە مافی سەربەخۆیی پێشکەش بکەن ئەوا هیچ کات سەربەخۆیی بە دەست نایەت. ئەو مافە مافی گەلی کوردستانە و دەبێ خۆیی بریاری لەسەر بدات.\nبۆکان: دوو گۆڤاری “فرصت برابر و جوتیاران” داخران\nهه‌ینی 29 كانونی دووه‌م 2016\tلێدوان نووسین ناچالاککراوە لە بۆکان: دوو گۆڤاری “فرصت برابر و جوتیاران” داخران\nدوو مانگنامەی “فرصت برابر، و جوتیاران” لەلایەن ئیدارەی ئیرشادەوە داخران.\nئەمریکا داوا لە پ کە کە دەکات شەڕ رابگرێت\nپێنج شه‌ممه 28 كانونی دووه‌م 2016\tلێدوان نووسین ناچالاککراوە لە ئەمریکا داوا لە پ کە کە دەکات شەڕ رابگرێت\nجان باس، باڵیۆزی ئەمریکا لە تورکیە داوا لە پارتی کرێکارانی کوردستان دەکات شەڕ بوەستێنێت و چالاکیەکانی رابگرێت.\nکردستان: نامه محمود صالحی فعال کارگری به وزارت اطلاعات\nیه‌ك شه‌ممه 24 كانونی دووه‌م 2016\tلێدوان نووسین ناچالاککراوە لە کردستان: نامه محمود صالحی فعال کارگری به وزارت اطلاعات\n«محمود صالحی» پیشتر در روز سه‌شنبه ۸ اردیبهشت‌ماه ۱۳۹۴، به دنبال حمله نیروهای لباس شخصی به منزل شخصی اش در شهرستان سقز، بازداشت و به اداره اطلاعات شهر سنندج منتقل شد.حکم جلب نامبردە از تهران صادر شدە است.\nباکووری کوردستان: بۆریەکی نەوت تەقێندرایەوە\nیه‌ك شه‌ممه 17 كانونی دووه‌م 2016\tلێدوان نووسین ناچالاککراوە لە باکووری کوردستان: بۆریەکی نەوت تەقێندرایەوە\nلە باکووری کوردستان بۆریەکی نەوت لە شاری “سیڤرک”ی “ئۆرفە” بە رووبەری 10 کیلومەتر تەقێنرایەوە و باس لەوە دەکرێت زیانێکی گەورە بەر ئەو بۆریە نەوتە کەوتبێت.\nئێران: قیبلە دەگوازێتەوە\nچوار شه‌ممه 13 كانونی دووه‌م 2016\tلێدوان نووسین ناچالاککراوە لە ئێران: قیبلە دەگوازێتەوە\nبەرپرسی دامەزراوەی حەج و عەمرەی رژیمی ئیسلامی ئێران دەڵێت: “خامنەیی” رێبەری رژیمی ئیسلامی ئاموژگاری هاووڵاتیانی ئێرانی کردوە بۆ سەفەری حەج و عومرە روو نەکەنە وڵاتی “عەرەبستان”.\nیک کشته و ده مجروح در تصادف جاده سقز بانه\nدوو شه‌ممه 4 كانونی دووه‌م 2016\tلێدوان نووسین ناچالاککراوە لە یک کشته و ده مجروح در تصادف جاده سقز بانه\nکە یک نفر کشته و ده نفر مجروح در برخورد دو دستگاه خودرو سواری پژو و سمند در جادە سقز، بانە.\nرۆژهەڵاتی کوردستان: رێگەی زیاتر لە 400 ئاوایی گیراوە\nشه‌ممه 2 كانونی دووه‌م 2016\tلێدوان نووسین ناچالاککراوە لە رۆژهەڵاتی کوردستان: رێگەی زیاتر لە 400 ئاوایی گیراوە\nرەوشی کەش و هەوای رۆژهەڵاتی کوردستان ناجێگیرە و رێگەوبانی زیاتر لە 400 ئاوایی گیراوە و ئەگەری هاتنی هەرەس لە چەن شوێنی رۆژهەڵاتی کوردستان لە ئارادایە.\nچارەنووسی خوێندکارێکی کورد نادیارە\nیه‌ك شه‌ممه 27 كانونی یه‌كه‌م 2015\tلێدوان نووسین ناچالاککراوە لە چارەنووسی خوێندکارێکی کورد نادیارە\nفەرشاد ئەمینی خوێندکاری کورد لە زانکۆی تاران پاش دەستگیرکردنی لەلایەن هێزە ئەمنیەتیەکانی رژیمی ئیسلامییەوە چارەنووسی نادیارە.\nسنندج: 36 دانشجو، یک یخچال و یک حمام\nیه‌ك شه‌ممه 27 كانونی یه‌كه‌م 2015\tلێدوان نووسین ناچالاککراوە لە سنندج: 36 دانشجو، یک یخچال و یک حمام\n6 اتاق و 36 نفر جمعیت در یک نیم بلوک, سه سرویس بهداشتی، یک یخچال و یک حمام، چه ساعت هایی از عمرشان در صف این سرویس های بهداشتی و حمام تلف شده !\nکردستان: آمار ازدواج کاهش و طلاق افزایش یافت\nپێنج شه‌ممه 24 كانونی یه‌كه‌م 2015\tلێدوان نووسین ناچالاککراوە لە کردستان: آمار ازدواج کاهش و طلاق افزایش یافت\nمدیرکل ثبت احوال کردستان از ثبت یک هزار و 627 واقعه طلاق در پنج ماهه نخست امسال خبر داد و گفت: آمار طلاق در این مدت نسبت به مدت مشابه سال گذشته 5.58 درصد افزایش داشته است.\nلاوێكی دیكە بە هۆی تەقینەوەی مین لە دەرەوەرانی مەریوان گیانی لەدەستدا\nیه‌ك شه‌ممه 6 كانونی یه‌كه‌م 2015\tلێدوان نووسین ناچالاککراوە لە لاوێكی دیكە بە هۆی تەقینەوەی مین لە دەرەوەرانی مەریوان گیانی لەدەستدا\nئەمڕۆ رێکەوتی 6/12/2015 بە هۆی تەقینەوەی مین لاوێکی مەریوانی گیانی لە دەستدا.\nاطلاعیه شماره 4 کمپین مردمی و گروه کاری ویژه نجاتبخشی چشمه بل\nیه‌ك شه‌ممه 6 كانونی یه‌كه‌م 2015\tلێدوان نووسین ناچالاککراوە لە اطلاعیه شماره 4 کمپین مردمی و گروه کاری ویژه نجاتبخشی چشمه بل\nکمپین مردمی و گروه کاری ویژه نجاتبخشی چشمه بل در اطلاعیەای میگوید مجریان سد داریان، در اقدامی غیراخلاقی، و بدون اطلاع وزارت خانه، اقدام به آبگیری سد داریان کردند.\nبە هۆی پێکدادانی دو ماشین لە جادەی بوکان- سەقز 6 کەس کوژراو و بریندار بون\nپێنج شه‌ممه 26 تشرینی دووه‌م 2015\tلێدوان نووسین ناچالاککراوە لە بە هۆی پێکدادانی دو ماشین لە جادەی بوکان- سەقز 6 کەس کوژراو و بریندار بون\nپێکدادانی سێ ماشینی لە جادەی سەقز- بوکان بوە هۆی گیان لە دەستدانی 4 کەس و برینداربوونی دو کەسی دیکە.\nکاردانەوەی “پوتین” بە خستنە خوارەوەی فرۆکەیەکی رووسی لەلایەن تورکیەوە\nسێ شه‌ممه 24 تشرینی دووه‌م 2015\tلێدوان نووسین ناچالاککراوە لە کاردانەوەی “پوتین” بە خستنە خوارەوەی فرۆکەیەکی رووسی لەلایەن تورکیەوە\nدوای ئەوەی سپای تورکیە فرۆکەیەی رووسیان لە ئاسمانی تورکیە خستە خوارەوە، “ولادمیر پوتین” سەرۆکی روسیە رایگەیاند: هیچ فرۆکەیەکی روسی سنووری تورکیەی نەبەزاندوە و بە قووڵایی 4 کیلومتر لە ناو خاکی سوریەدا بوە، ئەم رووداوەش بێ وڵام نابێت و کاریگەری خراپی لەسەر پێوەندی هەر دوو وڵات دەبێت.\nهونەرمەندی کورد “حسەین شۆخ کەمان ناسراو بە “زێ زێ” کوچی دوایی کرد\nسێ شه‌ممه 24 تشرینی دووه‌م 2015\tلێدوان نووسین ناچالاککراوە لە هونەرمەندی کورد “حسەین شۆخ کەمان ناسراو بە “زێ زێ” کوچی دوایی کرد\nهونه‌رمه‌ندی گه‌وره‌ی کورد مامۆستا عه‌لی شۆخ که‌مان ناسراو بە “زێ زێ” ساڵی ۱۳17 ی هه‌تاوی له بنه‌ماڵه‌یه‌کی ۵ که‌سیدا له شاری سەقز چاوی بە ژیان هەلێناوە، برا گه‌وره‌که‌ی هه‌ر به مێر منداڵی کۆچی دوایی ئه‌کات و ماوه‌یه‌ک دوای ئه‌وه‌ش باوکی واته : میرزا “شوکوروڵڵای شۆخ که‌مان” مالئاوایی لە ژیان دەکات. به مردنی باوکیان کاک عه‌لی که گه‌وره‌تره ده‌بێته گه‌وره و …\nپەڕە 5 لە 10« ئەوەڵ...«34567\t»\t...ئاخر »\nیه‌ك شه‌ممه 17 ئایار 2015\t48,325\nیه‌ك شه‌ممه 4 تشرینی یه‌كه‌م 2015\t12,803\nهه‌ینی 27 ئایار 2016\t5,086\nشه‌ممه 1 شوبات 2020\t3,970\nیه‌ك شه‌ممه 12 نیسان 2015\t3,878\nبا مبارزه و تلاش گسترده خـــود خشونت علیه زنان را متحدانه متوقف کنیم …! ⁄ عزیز آجیکند\nتا که آزادی بود در بَند، در بندیم ما⁄ شھرام وحدانی\nتصویری کوتاە از یک زن کولبر در اعماق کوەهای کردستان ⁄ عــــزیز آجیکند\nئەرشیڤەکان مانگێک دیاری بکه تشرینی دووه‌م 2020 تشرینی یه‌كه‌م 2020 ئه‌یلول 2020 ئاب 2020 ته‌مموز 2020 حوزه‌یران 2020 ئایار 2020 نیسان 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019 ئه‌یلول 2019 ئاب 2019 ته‌مموز 2019 حوزه‌یران 2019 ئایار 2019 نیسان 2019 ئازار 2019 شوبات 2019 كانونی دووه‌م 2019 كانونی یه‌كه‌م 2018 تشرینی دووه‌م 2018 تشرینی یه‌كه‌م 2018 ئه‌یلول 2018 ئاب 2018 ته‌مموز 2018 حوزه‌یران 2018 ئایار 2018 نیسان 2018 ئازار 2018 شوبات 2018 كانونی دووه‌م 2018 كانونی یه‌كه‌م 2017 تشرینی دووه‌م 2017 تشرینی یه‌كه‌م 2017 ئه‌یلول 2017 ئاب 2017 ته‌مموز 2017 حوزه‌یران 2017 ئایار 2017 نیسان 2017 ئازار 2017 شوبات 2017 كانونی دووه‌م 2017 كانونی یه‌كه‌م 2016 تشرینی دووه‌م 2016 تشرینی یه‌كه‌م 2016 ئه‌یلول 2016 ئاب 2016 ته‌مموز 2016 حوزه‌یران 2016 ئایار 2016 نیسان 2016 ئازار 2016 شوبات 2016 كانونی دووه‌م 2016 كانونی یه‌كه‌م 2015 تشرینی دووه‌م 2015 تشرینی یه‌كه‌م 2015 ئه‌یلول 2015 ئاب 2015 ته‌مموز 2015 حوزه‌یران 2015 ئایار 2015 نیسان 2015 ئازار 2015 شوبات 2015 كانونی دووه‌م 2015 كانونی یه‌كه‌م 2014 تشرینی دووه‌م 2014 تشرینی یه‌كه‌م 2014 ئه‌یلول 2014 ئاب 2014 ته‌مموز 2014 حوزه‌یران 2014 ئایار 2014 نیسان 2014 ئازار 2014 شوبات 2014 كانونی دووه‌م 2014 كانونی یه‌كه‌م 2013 تشرینی دووه‌م 2013 تشرینی یه‌كه‌م 2013 ئه‌یلول 2013


موقتەدا سەدر لەبارەی بەشداریکردنی هەڵبژاردنەوە بڕیاریدا\nموقتەدا سەدر رێبەری رەوتی سەدر رایگەیاند، لەپێناو نەهێشتنی گەندەڵی بەشداری هەڵبژاردنی ئەمساڵی عێراق دەکەن.\nلەکۆنفرانسێکی رۆژنامەنووسیدا، موقەتەدا سەدر رێبەری رەوتی سەدر پاشگەزبوونەوەی لە بڕیاری پێشووتری خۆی بۆ بەشدارینەکردن لەهەڵبژاردنەکی ئەمساڵدا رایگەیاند، "لەپێناو نەهێشتنی گەندەڵی بەشداری لەهەڵبژاردنەکەی ئەمساڵدا دەکات".\nموقتەدا سەدر ئاماژەی بەوەشکرد، "هەندێک کەس گرەویان لەسەر ئەوە دەکرد کە ئێمە ناتوانین بگەڕێینەوە ناو هەڵبژاردن، بەڵام بە خەڵک دەڵێم کە پێکەوە هەموومان بەشداریی هەڵبژاردن دەکەین".\nلەبەشێکی دیکەی قسەکانیدا، سەدر جەختی لەوەکردەوە، لە هەڵبژاردنەکەدا هەموو لایەک بەجۆش و خرۆشەوە بەشداری هەڵبژاردنەکە دەکەن و وتیشی، "خودا لەپشت ئەوانەیە کە چاکسازی دەکەن و دژی گەندەڵی دەجەنگن".\nتایبەت بە بەشداریکردنی هاوڵاتیان لەهەڵبژاردنەکەدا، موقتەدا سەدر ئەوەی خستەڕوو، "دەبێت هەموو هاوڵاتییان بەشداری هەڵبژاردنەکە بکەن و دژی گەندەڵکاران دەنگ بدەن، خوداش پاڵپشتی گەندەڵکاران ناکات".\nبڕیارە لە رۆژی ١٠ی ١٠ی ئەمساڵدا هەڵبژاردنی پەرلەمانی عێراق بەڕێوەبچێت و هەر سێ سەرۆکایەتییەکەی عێراق و ژمارەیەکی زۆر لە پارتە سیاسییەکان و وڵاتانی نێودەوڵەتی و نەتەوەیەکگرتووەکان جەخت لەئەنجامدانی هەڵبژاردنەکان لەکاتی خۆیدا دەکەنەوە.


بیرمەندانی عەرەبی داوای کۆنگرەیەکی عەرەبی-کوردی دەکەن بۆ بەرهەڵستی تورکیا – کوردی – RojNews.News\nبیرمەندانی عەرەبی داوای کۆنگرەیەکی عەرەبی-کوردی دەکەن بۆ بەرهەڵستی تورکیا\n06/10/2020 - 2:00:48 pm\nنوسەری عەرەب فادی عاکوم\nنووسەر و ڕۆژنامەنووسی لوبنانی فادی عاکوم، داوا دەکات کۆنگرەیەکی عەرەبی_کوردی لەژێر ناونیشانی “کۆنگرەی عەرەبی_کوردی بۆ بەرهەڵستکردنی هەڕەشەی تورکیا” ببەسترێت، بە ئامانجی ڕوبەڕوبوونەوەی هەنگاوە مەترسیدارەکانی تورکیا لە ناوچەکە، هەروەها تیشک دەخاتە سەر گرنگی پێکهێنانی بەرەیەکی هاوبەش لە هەموو ئاستەکاندا، بە تایبەت بواری میدیا و سەربازی و ڕۆشنبیری.\nنووسەر و ڕۆژنامەنووسی لوبنانی فادی عاکوم، نووسینێکی تایبەتی بۆ ئاژانسی ڕۆژنیوز نوسیووە و تێیدا باسی لە پێویستی پێشبینییکردنی دۆخی وڵاتانی عەرەبی کردووە، بە تایبەت ئەو وڵاتانەی کە ڕووبەڕووی پێشێلکارییەکانی تورکیا دەبنەوە، هەروەها دەڵێت، بەستنی ئەم کۆنگرەیە لەم قۆناغەدا، ئاماژەیە بۆ فروانبوونی هەوڵی بەرهەڵستکارانەی تورکیا بە شێوەیەکی فراوان.\nدەقی وتارەکەی فادی عاکوم:\nلەبەر ڕۆشنایی ئەو لێکەوتە مەترسیدارانەی کە ڕووبەڕووی ناوچەی ڕۆژهەڵاتی ناوەڕاست دەبێتەوە لە ئەنجامی پلانی پاوانخوازانەی دەوڵەتی تورک، پێویستی بە هەنگاو و هەڵوێستی توند هەیە بۆ دانانی بەربەست لەبەردەم خەونەکانی ئەردۆغان، کە بە شێوەیەک لەشێوەکان هەوڵدەدات بۆ زیندووکردنەوەی ئیمپراتۆریەتی عوسمانی یان لانیکەم بەشێک بێت لەوە.\nسەرنج بدەن هەڵوێستی تاکەکەسی هەر وڵاتێک کاریگەری سنووردار و لاوازی دەبێت بە بەراورد بە هەڵوێستی کۆی هەرێمیی، کە دواتر دەبێتە پەیامێکی یەکگرتوو لەدژی سیاسەتی تورکیا، بەوپێیەش پێکهاتەی کورد بووەتە یاریکەرێکی سەرەکیی لە هاوکێشە سیاسی و سەربازییەکانی ئێستادا، هەربۆیە دامەزراندنی کۆنگرەی عەرەبی_کوردی کاریگەری و ئەنجامی بەهێز و گەورەی دەبێت لەگەڵ ئەو قۆناغە نوێیەی، کە بەهۆی پەلهاویشتنی تورکیاوە دروست دەبێت، پێشبینی ئەوەش دەکرێت کە زیاتر لە پایتەختێکی عەرەبی باوەش بۆ ئەو کۆنگرەیە بکاتەوە.\nهەروەها ئەو بیرۆکەیە لەنێو پایتەختە عەرەبیەکاندا پێشوازیی لێدەکرێت، لەگەڵ ئەوەی کە زۆرینەیان لەسەر هێڵی پەیوەندی نیمچە ڕاستەوخۆدان لەگەڵ تورکیا، لەڕوانگەی نوێنەرایەتی کورد و لە چوارچێوەی دیالۆگی ئێستای کورد و کورد، ئەو دەرفەتە زۆر گونجاوە بۆ بەدەستهێنانی گەورەترین ڕێژەی ئەو نوێنەرایەتییە، بە لەبەرچاوگرتنی ئەوەش، کە نوێنەرایەتی کورد لە هەندێک پایتەختی عەرەبیدا ئامادەیە، ئەگەر بۆ ئەنجومەنی دیموکراتی سوریایان بۆ کوردستانی عێراق بێت و هەردوو حزب کادیری سیاسییان هەبێت، دەتوانن کارتی هاوبەشی باڵا لەسەر ئاستی دیپلۆماسی و سیاسی پێشکەش بکەن.\nبەهۆی ئەو پەیوەندییە سیاسییەی لەنێوان هەندێک وڵاتی عەرەبیدا هەیە لەگەڵ تورکیا، پێویست ناکات کۆنگرەکە لەژێر چەتری کۆمەڵەی وڵاتانی عەرەبیدا بێت تا لاواز نەبێت، بەڵکو دەکرێت ئەو کۆنگرەیە لە یەکێک لەو وڵاتانەدا بکرێت، کە تورکیا زیانی پێگەیاندوون یان پەیوەندییەکانی لەگەڵ ئەو وڵاتە ئاسایی نییە.\nئەم بارودۆخەی ئێستا دروستبووە، عەرەب و کورد لە بەرزترین ئاستدا لەیەک نزیک دەکاتەوە بۆ ڕوبەڕوبونەوەی پیلانەکانی تورکیا، بە تایبەت کە لە وڵاتێکی عەرەبی وەک سوریا و لوبنان و عێراق لەنێوان ڕۆڵەکانی ئەو دوو نەتەوەیەدا دابەشبووە.\nبەڵام تورکیا سەرسەختانە هەوڵدەدات و هەموو وزەیەک دەخاتە گەڕ بۆ بڵاوکردنەوەی درۆ لەنێوان ئەو وڵاتانەدا تا لەیەکتر دووربکەونەوە.\nوەک ئەوەی ئێستا لە هەرێمی جزیرەی سوریا ڕوودەدات، کە ئەنقەرە تۆمەتبارە بە ئەنجامدانی گۆڕانکاریی دیمۆگرافی و وەدەرنانی دانیشتوانی عەرەب و جوڵاندنی گروپە عەرەبەکان بۆ ڕوبەڕوبوونەوەی خۆبەڕێوەبەریی، تا ئەو کاتەی شتەکان گەیشتنە ئەنجامدانی چەند کوشتنێک، کە کاریگەرییان لەسەر کەسایەتی هۆز و خێڵەکان دروستکرد.\nپێویستیی ئەم کۆنگرەیەش ئەوەیە کە بەبێ ئەو جۆرە لەیەکچوونە، لەناوبردنی تیرۆر لە ڕۆژهەڵاتی ناوەڕاست مەحاڵ دەبێت، بەتایبەتی دوای دڵنیابوون لەوەی، کە تورکیا پشتیوانی لەو گروپە ڕادیکاڵانە دەکات وەک داعش لە عێراق و شام و بەرەی نوسرە و ئەوانی تر، ئەم ڕێکخراو و گروپانە بە پارەدانی ڕاستەوخۆی دەزگای هەواڵگریی تورکیا لەدایکبوون، بەڵام زۆر گرنگە لەم بابەتەدا بووەستین وەک پاڵنەرێک بۆ ئەو یەکبوونەی عەرەب و کورد و لە دوای کۆنگرەکە.\nهەندێک لە وڵاتانی عەرەبی لەناوخۆی خۆیاندا، دەستیان بە ڕاماڵینی ئیخوان موسلمینی سەر بە تورکیا کردووە، وەک میسر و سعودیە و ئیمارات، ئەم ڕاماڵینە دەبێت بە هەوڵی عەرەبی هاوبەش تەواو بکرێت کە دەرگاکانی ئەم گروپە دابخات بۆ دووبارە خۆڕێکخستنەوە و بنیاتنانەوەی پێکهاتەی ڕێکخراوەیی خۆی.\nجێی بیرهێنانەوەیە کە تورکیا لە ناوچەکانی ژێر کۆنترۆڵی خۆی لە سوریا دەستی بە پڕۆسەیەکی گەورەی گۆڕانکاریی کردووە وەک هەوڵێکی بۆ گۆڕینی ڕووی کوردی یان عەرەبی ئەو ناوچانە، کە خۆی لە گۆڕێنی زمان و بازرگانیی و ناوی شوێنەکان دەبینێتەوە، ئەمە هەڕەشەیە بۆسەر گۆڕانکارییەکی دیمۆگرافی گەورە ئەگەر ئەم پرۆسەیە بە خێرایی و فراوانی بەردەوام بێت.\nیەکێک لە هۆکارەکانی بەستنی ئەم کۆنگرە ئەوەیە، کە تورکیا گەنجانی سوریای کرد بە سوتەمەنی پلانەکانی، بە دانانیان لە شوێنی سوپای تورکیا لە سوریا و لیبیا و ئازەربایجان، ڕەنگە تورکیا گەنجی عەرەب یان تەنانەت کورد لە لوبنان دامەزرێنێت تا سوود لە خراپی باری ئابووریی ئەم وڵاتە وەربگرێت کە برسێتی لە دەرگاکەیدایە ئەگەر هەر ئێستا نەچووبێتە ناوی.\nبەرەنگاربوونەوەی پەلاماری تورکیا لەلایەن هاوپەیمانی عەرەبی – کوردی لە لوبنان زۆر گرنگە، بەوپێیەی کە تورکیا لەو وڵاتە بە هەموو جۆرێک کار دەکات لە ڕێگەی ناوەندی کلتوری فریاکەوتنەکانەوە جێی خۆی بکاتەوە، جگە لە دابینکردنی کورسی خوێندن بە لوبنانیەکان لە زانکۆکانی تورکیا، بۆئەوەی بەبیرۆکەی ژەهراوی تورکیاوە بگەڕێنەوە لوبنان.\nلەم دواییانەدا نیشانەکانی جوڵەی تورکیا لە ڕێگەی هەندێک خۆپیشاندانەوە دەرکەوتن کە ڕەنگە لەلایەن لایەنگرانی سەر بە تورکیاوە لە هەندێک ناوچەدا رێکخرابن، ئەمە جگە لە کاردانەوەکانی شەڕی نێوان ئەرمەنستان و ئازەربایجان، کە زۆربەیان بە قازانجی خودی تورکەکان ئاڕاستە کران، بەڵام ئەگەر ئەو کەلێنانە نەبونایە لە لوبنان کە بەهۆی لاوازیی نێوان عەرەب و کورد دروستبوون، تورکەکان بەم شێوەیەی ئێستا نەیاندەتوانی داگیرکاری بکەن، بەتایبەت هەندێک زانیاریی جەختیان لە پەیوەندیی باڵیۆزخانەی تورکیا و هەواڵگریی تورکیا کردەوە لەگەڵ ژمارەیەکی کەم لە سیاسەتمەداران لە لوبنان و هەندێک لە ئەکتەرەکانی ناو کۆمەڵگە بۆ دامەزراندنی قەوارەکان بەشێوەیەکی ڕوون و ئاشکرا بۆ تورکیا\nهەندێک لەوڕاسپاردانەی کە پێویستە لە کۆنفرانسەکەدا بخرێنەڕوو بریتین لە:\n– دروستکردنی هاوپەیمانی سیاسی کورد و عەرەب بۆ بەرەنگاربوونەوەی تورکیا بە شێوەیەکی ڕاستەوخۆ لە ڕۆژهەڵاتی ناوەڕاست و لە زۆر وڵات و ئاشکراکردنی پیلانەکانی تورکیا لە کۆڕبەندە سیاسییەکاندا بۆ دۆزینەوەی بەرەی فراوانی فشار بۆ بەربەست خستنە سەر پەلامارەکانی تورکیا.\n– دامەزراندنی بەرەیەکی ڕاگەیاندنی یەکگرتوو بە بەشداریی ڕۆژنامەنوسانی کورد و عەرەب بۆ بەگەڕخستنی هەڵمەتی میدیایی فراوان بۆ ئاشکراکردنی تاوانەکانی توکیا، کە ڕۆژانە ئەنجامیان دەدات.\n– پێویستیی دابینکردنی پشتیوانی عەرەب بۆ ئەو ناوچانەی لەژێر دەسەڵاتی هێزە کوردییەکانی سوریان و گرنگیدان پێیان و هەوڵدان بۆ رەخساندنی هەلی کار بۆ هەمووان بێ جیاوازیی، ئەمەش ڕێگایەکە بۆ ڕێگرییکردن لە هەوڵدان بۆ فریودانی گەنجان بە پارە بۆ جێبەجێکردنی پیلانی هەواڵگریی تورکیا.\n– دروستکردنی ژووری ئۆپراسیۆنەکان بۆ گەنجانی نەتەوە جیاوازەکان، بۆ ڕوبەڕوبوونەوەی ئەو گروپانەی کە تورکیا پاڵپشتییان دەکات لە تۆڕە کۆمەڵایەتیەکان لە بڵاوکردنەوەی هەواڵی درۆ و دروستکردنی فیتنە و هاندان بۆیان.\n– فشاری سیاسی بە کۆمەڵ بۆ ناچارکردنی تورکیا بە کشانەوە لە شاری عەفرین و دەوروبەری و پشتگیریکردنی ئۆپەراسیۆنێکی سەربازی بەرفراوان بە ڕێککەوتن لەگەڵ وڵاتانی هەرێمی و ڕۆژئاوایی و ئەمریکا بۆ کۆتاییهێنان بەو پێشێلکاریانەی بەرامبەر خەڵکی مەدەنی دەکرێت و گەڕاندنەوەیان بۆ سەر ماڵ و حاڵی خۆیان.\n– بایکۆتی هەموو بەرهەمێکی تورکی لە هەموو وڵاتانی عەرەبی، هەر لە خواردن و جلوبەرگ و بەرهەمەکانی ترەوە تا زنجیرەی تورکی، کە تورکەکان بە تەمابوون بە فراوانی بڵاوی بکەنەوە بۆ بڵاوکردنەوەی کلتوری تورکی و کار لە ناهوشیارانەی عەرەب بکەن هەموو ئەو بەرهەمانەی کە تورکین بە ئاسانی و ئاسانی قبوڵ بکەن، چونکە بایکۆت فشارێکی زۆر دەخاتە سەر ئابووری تورکیا، کە ئێستا بووەتە هۆی دابەزینی بەرچاو لە بەهای لیری تورکی، هەروەها دەبێت کەرتی گەشتیاری تورکیاش ببڕدرێت، چونکە گەشتیاری عەرەبی، بابەتێکی گرنگی ئابوری تورکیا و دراوەکەیەتی.\n– دابینکردنی پشتیوانی سەربازی و لۆجستی بۆ ئەو هێزە چەکدارە کوردییەکان بۆ شەڕی دەوڵەتی تورکیا لە سوریا و عێراق، کە ئێستا بوونەتە سەری ڕمەکە بۆ بەگژاچوونەوە و پەلامارەکانی تورکیا لەو دوو وڵاتە، بێگومان ئەمەش نیگەرانییەکی قوڵی لەلای هەواڵگری تورکیا و سوپای تورکیا دروستکردووە.\nتەڤگەری ئازادیی: ژمارەیەک ئەندام و لایەنگرمان لە هەولێر و دهۆک ئازاد نەکراون


بەدەستپێشخەری و ئامادەکردنی هەردوو هاوڕێی ڕۆشنبیر هیوا عومەر و عەبدوڵا خالید، بە پیتچنینی هەردوو هاوڕێی دڵسۆز ڕزگار حەساری و فەرمان حوسێن، بە پێداچوونەوەی هەردوو هاوڕێی خەمخۆر و ماندوونەناس ڕابەر ڕەشید و هۆشەنگ کەریم، بەدیزاینی بەرگ و ناوەڕۆک لەلایەن هاوڕێی هونەرمەند هێرش مەغدید باشە، بە تیراژی (٥٠٠) دانە و لە دووتوێی بەرگێکی شایستەدا، کتێبی (وشەی سوور)ی هاوڕێ کەریم ئەحمەد، بەرهەم هێنرا و ئێوارەی ٦/٧/٢٠١٩ لە ڕێوڕەسمێکی جەماوەری بەهاداردا، بە ئیمزای هاوڕێی تێکۆشەر و خۆشەویستی هەموو لایەک، باوکی شەهید بۆتان، دابەشکرا.\nئەزموونی تێکۆشانی قۆناغێکی پڕ لە ڕووداو و گۆڕانکاری، قۆناغی (١٩٩٢-٢٠٠٥) لە کتێبی وشەی سووردا خراوەتە ڕوو، ناوەڕۆکی ئەم کتێبە بریتییە لە دەقی وتار و دیمانە ڕۆژنامەنووسییەکانی هاوڕێ کەریم ئەحمەد کە لە ماوەی دیاریکراودا لە هەفتەنامەی (ڕێگای کوردستان)دا بڵاوکراونەتەوە. شایانی باسە هاوڕێ کەریم ئەحمەد، بە هەردوو زمانی کوردی و عەرەبی، توانای نووسین و لێدوان و وتاردانی زۆر نایابە، بەڵام ئەوەی لەم کتێبەدا بڵاوکراونەتەوە تەنیا بەشە کوردییەکەیەتی، یان تەنیا مشتێکە لە خەرمانی نووسین و جگەلە وتار و چاوپێکەوتنەکانی هاوڕێ کەریم کە لە گۆڤار و ڕۆژنامەکان بڵاوکراونەتەوە، وتارەکانی لە کۆنفرانس و کۆنگرەکانی هەردوو حزبی شیوعی عێراق و حزبی شیوعی کوردستان، هەروەها وتاردانی لە کۆنگرەی حزبەکانی دیکە شایانی کۆکردنەوە و چاپکردنن، چونکە هاوڕێ کەریم ئەحمەد هەمیشە بە ڕاشکاوانە و بە جورئەتەوە بیروڕای حزبەکەی دەربڕیوە و (دیپلۆماسی)یانە لێدوانی نەداوەە، نە هەڵسوکەوتی کردووە، بەڵکو بێ سڵەمینەوە، بێ گوێدانە کاردانەوەی نەیارەکانی حزب، ڕەئی حزبی ڕاگەیاندووە. لێرەدا تەنیا یەک نموونە لە وتارەکانی هاوڕێ کەریم ئەحمەد دەهێنمەوە. لە تەمووزی ١٩٧٠ لە هەشتەمین کۆنگرەی پارتی دیموکراتی کوردستان لەناوپردان وتاری حزبی شیوعی عێراقی پێشکەش کرد. شاندێکی باڵای حزبی بەعسیش بە سەرۆکایەتی (محەمەد سلێمان) ئەندامی قیادەی قەومی و ئەمینداری هەرێمی سودان، لە کۆنگرەکە ئامادەبوو، هاوڕێ کەریم لە وتارەکەیدا خۆشحاڵی حزبی بە چارەسەری ئاشتییانەی مەسەلەی کورد ڕاگەیاند، لە هەمان کاتدا ڕەخنەی لە حزبی بەعس گرت کە جدی نییە لە جێبەجێکردنی ناوەڕۆکی ڕێککەوتنەکە و سیاسەتی ئیرهابیش بەرانبەر حزبی شیوعی و دیموکراتیخوازەکان پەیڕەو دەکات، هەروەها هاوڕێ بەرنامەیەکی پوختەی بۆ چارەسەری بارودۆخی سیاسی عێراق خستە ڕوو، شاندەکەی حزبی بەعس بە وتارەکەی هاوڕێ کەریم ئەحمەد زۆر سەخڵەت بوو، هەڵسا کۆنگرەکە جێبێڵێت، بەڵام جەنابی مەلا مستەفا بارزانی کە سەرۆکی کۆنگرە بوو، لێنەگەڕا بڕۆن و پێی ڕاگەیاندن کە حزبی شیوعی عێراقیش مافی خۆیەتی بۆچوونەکانی خۆی بخاتە ڕوو.\nهاوڕێ کەریم ئەحمەد بەوە ناسراوە کە هەمیشە دەرگای واڵا بووە بە ڕووی ڕۆژنامەنووسان، تەنیا لێدوانی بۆ ڕاگەیاندنەکانی حزبەکەی نەداوە، بەڵکو بۆ ڕاگەیاندن و بڵاوکراوەی حزبەکانی تریش لێدوانی داوە و نووسینی بڵاو کردووەتەوە. ئەو باوەڕی بەوە هەیە کە بیروباوەڕی مارکسیزم و شیوعیەت، سیاسەت و بۆچوونەکانی حزب، لە هەموو مینبەرێک بڵاو بکرێتەوە، زۆرترینی خەڵک بیبینێت و بیخوێنێتەوە. بۆ نموونە لە ساڵی ٢٠٠٥ فواد سدیقی نووسەر و ڕۆژنامەنووس دیمانەیەکی دوو بەشی، لە چوار حەلقەدا، لەگەڵ سازداوە و لە گۆڤاری (گوڵان) بڵاویکردەوە و دوایی قەوارەی (٦٥) لاپەڕەی بۆ تەرخانکرد، لە بەرگی یەکەمی کتێبی (گەردەلوولی سیاسەت) کە لە ساڵی ٢٠٠٦ چاپکرا و بڵاوکرایەوە.\nهەروەها گۆڤاری (هەرێمی کوردستان) ماوەیەک هەفتانە وتارەکانی هاوڕێ (کەریم ئەحمەد)ی بڵاو دەکردەوە، هاوڕێ کەریم ئەحمەد جگەلە وتارنووسین و دیمانەکانی، هەمیشە بەوەش ناسراوە کە نامە و یاداشتنامەی لەبارەی کێشەکانی ناوخۆی حزب و هێزە سیاسییەکان نووسیوە، بە بۆچوونی من پێویستە گشت نامە و یاداشتنامەکانی هاوڕێ کۆبکرێنەوە و لە ئەرشیڤی کۆمیتەی ناوەندیدا بپارێزرێن و بۆ نووسینەوەی مێژووی حزب سوودی تایبەتی خۆیان دەبێت.\nهاوڕێ کەریم ئەحمەد لە سەرەتای ئەیلوولی ١٩٩٨دا لە گەرمەی شەڕی نیوان پارتی دیموکراتی کوردستان و پارتی کرێکارانی کوردستان دا، نامەیەکی بۆ بەڕێز و تێکۆشەر عەبدوڵا ئۆجەلان نووسیوە و تیایدا هاتووە؛ "دەوڵەتە هەرێمایەتییەکان، بێ ئەوەی ناویان بهێنم، دەیانەوێت ئاراستەی جەنگی ئێوە لەگەڵ هێزەکانی تورکیای شۆڤینی بگۆڕن بەرەو خەنگ لە نێوان ئێوە و پارتی دیموکراتی کوردستان، واتە جەنگی کورد و کورد. دەرئەنجامیش دەیانەوێت کۆشش و تواناکانی کورد لە جیاتی ئەوەی بۆ بەرەوپێشەوەبردنی کاروانی بزووتنەوەکەی بەکاربهێنرێت، لە دژی یەکتر و لە پێناو خۆماندا بەفیڕۆ بدرێت و مەترسی گەلی کورد و بزووتنەوە شۆڕشگێڕییەکەی لە خۆیان دووربخەنەوە.\nهەر لەم ڕووەوە دەمەوێت سەرنجتان بۆ ئەوە ڕابکێشم کە هەر ئێستا دەوڵەتە هەرێمایەتییەکان بە گشتی و بەتایبەتی تورکیا بەو شەڕەی نێوان ئێوە و پارتی زۆر شادومان و خۆشحاڵن، هەیانە تەماشای دەکات و هەشیانە ئاگرەکە خۆشتر دەکات و تینوتاوی زیاتری دەداتێ". ئەوەندە بەشێکی کورتە لە نامەیەکی دوور و درێژ و پڕ لە خەمخۆری ڕابەرێکی کۆمۆنیستی کوردستان بۆ ڕابەرێکی نەتەوەیی دڵسۆز، لە کەریم ئەحمەدەوە بۆ عەبدوڵا ئۆجەلان.\nبەر لە کۆتایی، بەپێویستی دەزانم پێشنیازێکی هاوڕێ جەلال دەباغ دووپات بکەمەوە، کە دوانزە ساڵ بەر لە ئەمڕۆ، لە پێشەکی چاپی کوردی کتێبی بیرەوەرییەکانی هاوڕێ کەریم ئەحمەد نووسیویەتی و دەڵێ؛ "من لێرەدا بە چاکی دەزانم پێشنیازی خۆم بخەمە بەردەست هاوڕێی نووسەر و خوێنەران، کە وای بەباش دەزانم، هاوڕێ کەریم هەموو وتار و نووسن و دیدارەکانی لە چەند بەرگێکدا بە کوردی و بە عەرەبی بە چاپ بگەیەنێت و لەکاتێکدا ئەگەر خۆیشی ئەو کارە نەکات، دڵنیام لەدواڕۆژدا شیوعییەکانی کوردستان و عێراق هەر ئەنجامی دەدەن، بەڵام بەلامەوە باشترە لە ژیانی خپیدا ڕۆشنایی ببینێت".\nچاپکردنی (وشەی سوور) بە هیمەتی شیوعییەکانی کوردستان، تەنیا جێبەجێکردنی بەشێکە لە پێشنیازەکەی هاوڕێ جەلال دەباغ. هیوادارم ڕاگەیاندنی ناوەندی (حشک) لیژنەیەک پێکبێنێت بۆ کۆکردنەوە و چاپکردنی ئەوەندەی بەدەست دەکەوێت لە نووسین و وتار و چاوپێکەوتنەکانی هاوڕێ کەریم ئەحمەد، بەهەردوو زمانی کوردی و عەرەبی کە دڵنیام دە بەرگی وەکو (وشەی سوور) دەردەچێت.


ئانۆرسۆسیس فاماگوستا - Soccer - Yariga - Results, fixtures, tables and statistics\n17/02/19 ئانۆرسۆسیس 0 - 0 ئۆمۆنیا نیکۆسیا زانیاری زیاتر لەسەر ئەم یارییە\n23/02/19 Ermis 2 - 3 ئانۆرسۆسیس بینینی ڕووداوەکان زانیاری زیاتر لەسەر ئەم یارییە\n03/03/19 Ermis 2 - 1 ئانۆرسۆسیس بینینی ڕووداوەکان زانیاری زیاتر لەسەر ئەم یارییە\n10/03/19 ئانۆرسۆسیس 1 - 1 Enosis بینینی ڕووداوەکان زانیاری زیاتر لەسەر ئەم یارییە\n01/04/19 ئانۆرسۆسیس 3 - 0 Alki Oroklini بینینی ڕووداوەکان زانیاری زیاتر لەسەر ئەم یارییە\n15/04/19 ئانۆرسۆسیس 3 - 2 Ermis بینینی ڕووداوەکان زانیاری زیاتر لەسەر ئەم یارییە\n21/04/19 Enosis 2 - 2 ئانۆرسۆسیس بینینی ڕووداوەکان زانیاری زیاتر لەسەر ئەم یارییە\n05/05/19 ئانۆرسۆسیس 18 : 00 Paphos زانیاری زیاتر لەسەر ئەم یارییە\nD. Demetriou 20 years old 18 0\nD. Stemmer 21 years old 0 0\nF. Uzoho 20 years old 2 0\nI. Vargić 32 years old 10 0\nP. Artymatas 20 years old 11 0\nدۆگلاو 32 years old 18 3\nE. Koffi 24 years old 22 1\nگ.شیڵدێنفیڵد 34 years old 27 2\nAndraž Struna 30 years old 25 0\nV. Bessat 33 years old 22 2\nO. Buff 26 years old 8 1\nجواو ڤیکتۆر 30 years old 27 4\nG. Economides 29 years old 8 0\nن. ئایگیبۆر 28 years old 7 0\nM. Ioannou 18 years old 13 0\nR. Laborde 31 years old 13 1\nA. Lemesios 21 years old 0 0\nN. Panayiotou 19 years old 1 0\nد. پڕانیچ 37 years old 26 4\nRayo 32 years old 21 3\nم. دوریس 30 years old 26 11\nN. Englezou 25 years old 18 1\nK. Georgallides 17 years old 0 0\nN. Katcharava 25 years old 23 4\nF. Kyriakou 21 years old 10 0\nB. Mikeltadze 21 years old 23 2\nN. Stefanelli 25 years old 9 2\nJ. Streppel 49 years old\n1. Division قوبرس 13\nCup قوبرس 10\nSuper Cup قوبرس 1\nستادیۆ ئانتۆنیس پاپادۆپۆلۆس


پەرویز ڕەحیم 29, 03, 2022\nبەرەبەیانیی ڕۆژی 13ی ئاداری 2022، دوازدە مووشەکی بالستیکی بە ناوەکانی "فاتح- 110" و "ڕەعد- 500"، لە بنکەکانی هێزی ئاسمانیی سوپای پاسداران لە نزیک شارەکانی "تەورێز" و "کرماشان"ەوە چەند شوێنێکیان لە شاری هەولێر، پایتەختی هەرێمی کوردستانی عێراق کردە ئامانج. ئەوە سێیەم جارە کە سوپای پاسدارانی شۆڕشی ئیسلامی بەرپرسیارێتیی ئەو جۆرە هێرشانە لە عێراق دەگرێتە ئەستۆ؛ جاری یەکەم لە ڕێکەوتی 8-9-2018 بارەگاکانی حزبى دیموكراتى كوردستان (حدك) و حزبی دیموكراتى كوردستانی ئێران (حدکا) لە قەزای کۆیە، کەوتە بەر پەلاماری مووشەکیی سوپای پاسدارانی کۆماری ئیسلامیی ئێران. جاری دووەم، هێرشی مووشەکی لە ٨-١-٢٠٢٠ بۆ سەر "عەین ئەسەد"ی بنکەی سەربازیی ئەمریکییەکان لە پارێزگای ئەنبار لە تۆڵەی کوشتنی "قاسم سولەیمانی"، فەرماندەی پێشووی فەیلەقی قودسی سوپای پاسداران و "ئەبومەهدی موهەندیس"، جێگری پێشووی سەرۆکی دەستەی حەشدی شەعبی لە ٣-١-٢٠٢٠ لەلایەن ئەمریکییەکان و، جاری سێیەمیش ئەم هێرشە مووشەکییەی ڕێکەوتی ١٣-٣-٢٠٢٢ بوو.\nلێرەدا جگە لە نزیکیی جوگرافیی ئەم دوو بنکە مووشەکییەی کۆماری ئیسلامیی ئێران لە هەرێمی کوردستان، چ شوێنی هێرشەکە و چ ئامانجەکانی، هەڵگری چەند پەیامێکی ناوخۆیی و دەرەکی بوون کە لێرەدا دەیانخەینە ڕوو. هەرچەندە سوپای پاسداران ڕای گەیاند، لەم هێرشەدا "ناوەندی ستراتیژیی پیلانگێڕی و ئاژاوەنانەوەی زایۆنییەکان" کراوەتە ئامانج، بەڵام بەو هێرشەی کە لە 13-03-2022 کرایە سەر هەولێر، لە ماوەی نزیکەی دوو ساڵی ڕابردوودا ئەوە نۆیەمین جارە پایته‌ختی هه‌رێمی كوردستان هێرشی دەکرێتە سەر؛ لە کاتێکدا سوپای پاسداران لە ساڵانی ڕابردوودا هیچ کاتێک نەیتوانیوە وەڵامی ئەو هێرشانە بداتەوە کە دەکرێنە سەر بنکەکانی لە سووریا و عێراق؛ ئەو هێرشانەی کە تێیاندا دەیان ئەفسەری سوپای قودس و هێزە بریکارەکانی کوژراون. یەکێک لە گرنگترین هۆکارەکانیشی ئەو ئەزموونەیە کە فەرماندەکانی سوپای پاسداران لە ڕێکەوتی 10ی مانگی مای ساڵی 2018دا بەهۆی ئۆپەراسیۆنێکی تۆڵەکردنەوەوە بەدەستیان هێنا (هه‌رچه‌نده گران له‌سه‌ریان كه‌وت)؛ ئەو ئۆپەراسیۆنە بۆ مووشەکبارانکردنی گوندەکانی ئیسڕائیل بوو لە بەرزایییەکانی گۆڵان (جۆڵان) و لە وەڵامی کوژرانی لانی کەم حەوت ئەندامی سوپای قودس و هێزە ئاسمانییەکانی سوپای پاسداران لە بنکەی ئاسمانیی T4 (تیاس) لە پارێزگای حومسی سووریا، کە بەهۆی ئۆپەراسیۆنێکی هێزی ئاسمانیی ئیسڕائیلەوە لە ڕۆژی دووشەممە 9ی ئه‌پریلی 2018دا کوژرابوون. وەڵامی هێزی بەرگریی ئیسڕائیل بۆ هێرشی تۆڵەسەندنەوەی سوپای پاسداران، بەڕێوەبردنی ئۆپەراسیۆنێک بوو بە ناوی "ماڵی لە پووش" (ماڵی لە مقەبا) لە ڕۆژی 10ی مانگی "مای"دا؛ ئەو ئۆپەراسیۆنە بە 28 فڕۆکەی شەڕکەری خێرای "ئێف15 ئای ڕام" و "ئێف16 ئای سوفا" جێبەجێ کرا کە تێیدا چەندان بنکەی سەربازی و کۆگای چەکوچۆڵ و پۆستی چاودێریی سوپای قودس و هێزە بریکارەکانی لە سووریا کرانە ئامانج و، دەیان کەس لە ئەندامانی سوپای قودس و هێزە بریکارەکانی کوژران. ئەو ئۆپەراسیۆنە بۆ سوپای پاسداران، بوو بە ئەزموون کە ئیدی وەڵامی هێرشە ئاسمانییەکانی ئیسڕائیل بۆ سەر بنکەکانی خۆی نەداتەوە، یان لانی کەم وەکوو ئەو هێرشەی کردییە سەر هەولێر، پەنا بۆ تۆڵەسەندنەوەی شانۆیی ببات. بۆیە پرسیارە گرنگ و هەستیارەکە ئەوەیە کە، بۆچی له کاتی ئێستادا و بۆچی هەولێر دەکرێتە ئامانج؟\nئامانج، پاڵنەر و پەیامەکان\n١- ڕۆژی 14ی مانگی دوو، بنکەیەکی سوپای پاسداران لە نزیک کرماشان کرانە ئامانج، بەڵام ڕاگەیاندنەکانی ئێران لە سەرەتادا گوتیان كه هەورەتریشقەیە و پاشان وەکوو ڕووداوێکی ئاگرکەوتنەوە باسیان کرد. ئەوەی جێگەی سەرنجە ئەوەیە کە، پاش هێرشە مووشەکییەکەی سەر هەولێر، بەرپرسانی میلیشیاکانی سەر بە ئێران ڕایان گەیاند کە، ئەو هێرشە لە تۆڵەی هێرشی ئیسڕائیل بۆ سەر بنکەیەکی درۆنی ئێران ئەنجام دراوە وەکوو ئاماژەیەک بۆ ئەو تەقینەوانەی نزیک کرماشان و، هەر ئەمەیش ڕاستیی ڕووداوەکەی ئاشکرا کرد؛ تەنانەت تەلەڤزیۆنی فەرمیی کۆماری ئیسلامی، ئەم هێرشەی ڕابردووی ئیسڕائیلی پشتڕاست کردەوە. هەروەها هەفتەیەک پێش ئەم هێرشە، سوپای پاسداران کوژرانی دوو ئەفسەری پلەداری لە سووریا ڕاگەیاند، کە لەلایەن ئیسڕائیلییەکانەوە کوژرابوون و سوپای پاسداران هەڕەشەی کردبوو تۆڵەیان دەکاتەوە؛ ئەمە لە پاڵ سەدان جار هێرشی ئیسڕائیل بۆ سەر هێزەکانی سوپا لە سووریا و تەقینەوە و کوشتنی بەرپرسانی باڵای سوپا لە ناوخۆی ئێران و، هەروەها هێرشی جۆراوجۆر و تێکدەرانە بۆ سەر دامەزراوە ئەتۆمییەکان وای کردووە کە، لە ڕوانگەی خەڵکی ئێرانه‌وه وەکوو سووکایەتییەک بۆ دامەزراوە سەربازی و هەواڵگرییه‌كانی ئێران لێک بدرێتەوە کە ئێران توانای وه‌ڵامدانەوەی نییە. بۆیە ئەم هێرشەی سەر هەولێر، لە لایەک بۆ ڕازیکردنی توندڕەوەکان و ڕای گشتیی ئێران بوو و لە لایەکی تریشەوە پەیامێک بوو بۆ ئیسڕائیل کە سوپا لە ڕێگەی مووشەکەوە دەتوانێت هێرشی مووشەکی بکاتە سەر بنکەکانی ئه‌و وڵاته. هەرچەندە بەپارێزەوە ئەمەی ئەنجام دا کە ڕاستەوخۆ هێرشەکە نەکرێتە سەر ئەمریکا و ئیسڕائیل، چونکە ئێران ئەوە دەزانێت کە کوژرانی ئەمریکی و ئیسڕائیلییەکان و هێرشی ڕاستەوخۆ، کاردانەوەی سەربازی و توندی ئەمریکا و ئیسڕائیل بەدوای خۆیدا دێنێت، بۆیە بەهۆی ئامادەکارییەکانی پێشووتری کۆماری ئیسلامی لە ناساندنی هەرێمی کوردستان بە ئیسڕائیلی دووەم، وای کرد کە لە میدیاکانی ئێرانەوە ئەم هێرشە وەکوو هێرش بۆ سەر ئیسڕائیل وێنا بکرێت؛ لە کاتێکدا ئێران لە سووریا زۆر نزیکترە لە سنوور و بنکەکانی ئیسڕائیل!، بەڵام هەرێمی کوردستان بەهۆی نەبوونی هیچ بەرگرییەکی ئاسمانی و وێناکردنی وەکوو هاوپەیمانی ئیسڕائیل، باشتر ئامانجەکانی ئێران دەپێکێت.\n٢- ئەم هێرشە پەیامێکی ئاشکرای تێدایە بۆ بەحرێن و ئیمارات کە پەیوەندییەکانیان لەگەڵ ئیسڕائیل ئاسایی کردۆتەوە و وڵاتانی دیکەی کەنداو کە پەیوەندیی نافەرمییان هەیە. لەم چوارچێوەیەدا ئێران هەوڵ دەدات ئەو وڵاتانەی کە لە ڕووی جوگرافی و ڕووبەرەوە نزیک لە ئێران و لاوازن، ئاگادار بن کە ئەگەر هەر بارگرژییەک لە نێوان ئیسڕائیل و ئێران ڕوو بدات یاخود ئەو وڵاتانە وەکوو بنکەیەک بۆ کاری هەواڵگریی ئیسڕائیل بەکار بهێنرێن، ئەوە بەسانایی هێرشیان دەکرێتە سەر. جگە لەمانەیش، ئەمە هۆشدارییەکە بۆ وڵاتانی تر کە پەیوەندییەکانیان لەگەڵ ئیسڕائیل ئاسایی نەکەنەوە بۆ ئەوەی ڕووبەڕووی مەترسی نەبنەوە. تەنانەت ئەم مووشەکە، پەیامێکیش بوو بۆ تورکیا و ئازەربایجان لە بەرامبەر لێکەوتە و گۆڕانکارییە جیۆسیاسییەکانی پاش جەنگی ئازەربایجان و ئەرمینیا لە سنوورەکانی ئێران و، هەر بۆیەیش بەشێک لە مووشەکەکان لە تەورێزەوە ئاراستەی هەولێر کرابوون. بەم پێیەیش پەیامی مووشەکە سیاسییەکە تەنیا بۆ هەولێر نەبوو و، هەرێمی کوردستان تاکە ئامانج نەبوو.\n٣- بەهۆی دانوستانەکانی ژیاندنەوەی ڕێککەوتنی ئەتۆمی لە نێوان ئێران و ئەمریکا، ئیسڕائیل نیگەرانی و دڵەڕاوکێی ئاسایشیی هەیە کە ئەم ڕێککەوتنە وەکوو ساڵی ٢٠١٥ دەستی ئێران و سوپای پاسداران و بەرنامە مووشەکی و ئەتۆمییەکەی ئاوەڵاتر بکات لە ناوچەکە و، بەتایبەتی ئیدارەی "بایدن" ڕازی بێت بە دەرهێانی سوپای پاسداری ئێران لە لیستی ڕێکخراوە تیرۆریستییە دەرەکییەکانی ئەمریکا. بۆیە ئێران لەم ڕێگەیەوە دەیەوێت پەیامی ئەوە بنێرێت بۆ ئیسڕائیلییەکان کە گوشار نەخەنە سەر ئەمریکا و بەربەست بۆ ڕێککەوتنەکە دروست نەکەن و ئیسڕائیل نەتوانێت تەگەرە بۆ دەرهێنانی سوپا لە لیستی تیرۆر دروست بکات و، هەروەها لەم ڕێگەیەوە (هێرشی مووشەکی) بە ئەمریکا بڵێت کە، ئەگەر ڕازی نەبێت سوپای پاسداران لە لیستی تیرۆر دەربهێنێت، ئەوە سوپای پاسداران دەتوانێت خودی بنکەکانی ئیسڕائیل و ئەمریکایش بکاتە ئامانج. جگە لەمانەیش، بەپێی زانیارییەکان ئیداره‌ی جۆ بایدن ڕازی بووە کە ئەم مەرجەی ئێران جێبەجی بکات، بە مەرجێک کە دانوستان لەسەر ڕۆڵی سوپا و دەستێوەردانەکانی ئێران لە ناوچەکە بکرێت و ئاستی بارگرژییەکان کەم بکرێتەوە. بۆیە ئەم هێرشە ناردنی ئەو پەیامەیە کە ئەگەر ئیسڕائیل بیەوێت لە پاش ڕێککەوتنەکەیش هێرش بکاتە سەر دامەزراوە مووشەکی، ئەتۆمی و سەربازییەکانی ئێران، ئەوە سوپای پاسداران وه‌ڵامی دەداتەوە.\n٤- بەشێکی گرنگ لە پەیامی ئەم هێرشە بۆ خودی ئەمریکییەکان بوو کە، لە نێوه‌ندی دانوستانەکانی ڤیەننا بەهۆی داواکاریی ڕووسیا لە هەمبەر هەڵگرتنی سزاکانی سەر ئەو وڵاتە سەبارەت بە جەنگی ئۆکراینا لە پەیوەندییەکانیان لەگەڵ ئێران، وه‌ڵامی ئەو داواکارییەیان نەدایەوە و دانوستانەکان گەیشتە بنبەست و تەنانەت ئەگەری شکستی دانوستانەکان هاتە ئاراوە. پاشان ئەمریکا بەوە ڕازی بوو کە سزاکانی ئەمریکا لەسەر ڕووسیا ئەو بوارانە ناگرێتەوە کە پەیوەستن بە دۆسییەی ئەتۆمیی ئێران و هاوکارییەکانی ڕووسیا لەگەڵ ئاژانسی نێودەوڵەتیی وزەی ئەتۆمی سەبارەت بە ڕێککەوتنی ئەتۆمیی ئێران و وڵاتانی ٥+١. بۆیە ئەم هێرشە بۆ ئەوە بوو کە دانوستانەکان لە ڕێگەی بەرزکردنەوەی ئاستی بارگرژییەکان لەگەڵ ئەمریکا لە بنبەست ڕزگار بکات. ئەمە لە کاتێکدایە کە ئەمریکا بۆ لاوازکردنی ڕووسیا و کەمکردنەوەی کاریگەریی سزاکانی سەر ڕووسیا و گوشار بۆ ئەو وڵاتە، دەیەوێت هەم نەوت و گازی ئێران بەبێ کێشە لە ڕێگەی هەڵگرتنی سزاکانی سەر ئێران بخرێتە بازاڕه‌وە و بەم سیاسەتە ڕێگە لە بەرزبوونەوەی نرخی نەوت وگاز بگرێت کە کاریگەریی ڕاستەوخۆی لەسەر ڕەوایەتیی ئیدارەی ئەمریکا و دۆخی ئابووریی جیهان هەیە.\n٥- ئێران دەیزانی و بەباشی و دروستی خوێندنەوەی بۆ ئەوە کردبوو کە ئەگەر ئەم هێرشە لەم کاتەدا ئەنجام بدات، کە هاوکات جەنگی ئۆکراینا و دانوستانەکانی ئەتۆمی لە ئارادایە، ئەمریکا جگە لە ئیدانەکردن هیچ کاردانەوەیەکی ئەوتۆی نابێت. بۆیە لەم ڕێگەیەوە ئێران هەم هۆشداریی دایە ئەمریکا کە دەتوانێت بیانکاتە ئامانج، چونکە لە نزیک کونسۆڵگەریی نوێی ئەمریکا هێرشەکە ئەنجام درا و، هەمیش توانای مووشەکیی ئێران بۆ ئەمریکا و ئیسڕائیل بخاتە ڕوو. بۆیەیش ئەمریکا بۆ ئەوەی کە ڕای گشتیی لەرزۆکی ناوخۆیی و بەتایبەتی کۆمارییەکان لە دژی ڕێککەوتنی ئەتۆمیی ئێران و ئەمریکا نەوەستێتەوە و هەڵوێستی توندیان نەبێت، ڕای گەیاند کە ئەم هێرشە بۆ سەر ئەوان نەبووە!\n٦- یەکێک لە مەبەستەکانی ئێران لەم هێرشە مووشەکییە، دروستکردنی گوشار بوو بۆ سەر "پارتی دیموکراتی کوردستان" کە لە سەدرییەکان دوور بکەوێتەوە بۆ ئەوەی باڵانسی سیاسی لە عێراق، کە لە زیانی هێزەکانی لایەنگری ئێران لە پاش هەڵبژاردنەکانی ١٠-١٠-٢٠٢١ دروست بووە، تێک نەچێت. لە لایەکی تریشەوە ئەمە گوشار بوو بۆ سەر "ڕەوتی سەدر" کە خۆیان بە دژی ئیسڕائیل دەناسێنن لە جیهانی ئیسلامی و شەقامی عەرەبی-شیعی لە عێراق. بەم واتایە کە لەم ڕێگەیەوە سەدر لە "پارتی" دوور بکەنەوە؛ چونکە وایان خستە ڕوو کە پارتی دیموکراتی کوردستان مۆڵەت و ڕێگەی بە ئیسڕائیلییەکان داوە کە لە هەولێر و ناوچەی نفووزی پارتی دیموکراتی کوردستانەوە، بنکەی سەربازی-هەواڵگری و ڕاهێنانی هەبێت و چالاکیی بۆ ناوخۆی ئێران هەبێت؛ بۆیە ئەمەیش ئەگەر بە ڕواڵەتیش بێت، بۆ موقتەدا سەدر کە ئێستا خۆی بە ڕێبەری سیاسی-کاریزما و سەرکرده‌یەکی ئایینی و تەنانەت لە داهاتوودا بە مەرجەعی شیعەکان دەزانێت کە بەرگری لە پیرۆزییەکان و سەروەریی عێراق و پاڵپشتی لە فەڵەستینییەکان دەکات، هێڵی سوورە. بۆیە ئێران بەم میکانیزمە دەیویست سەدر بخاتە ژێر گوشاری شیعەکان کە واز لە ڕێککەوتن یاخود هاوپەیمانێتییەکه‌ی لەگەڵ پارتی بهێنێت. جێگەی ئاماژەیە کە هەر بۆیە پارتی دیموکراتی کوردستان بە لێکدانەوە و خوێندنەوەی ئەم ئامانجە، یارییەکی تا ڕاددەیەک زیرەکانەی کرد و داوای کرد کە لیژنە پێک بهێنرێت بۆ ئاشکراکردنی ڕاستییەکان و ڕەتکردنەوەی پاساو و بیانوو و بانگەشەی ئێرانییەکان بۆ هێرشکردنە سەر هەولێر. بۆیە لە ڕاستیدا ئامانجێکی ئەم هێرشە کاریگەری لەسەر داهاتووی پرۆسەی سیاسی لە عێراق و پێکهێنانی حکومەت بوو بە مەبەستی بەرزکردنەوەی پێگەی لایەنگرانی ئێران و، هەروەها ناردنی ئەو پەیامە بوو کە ئێران دەتوانێت هەر هێزێک لە دژی بەرژەوەندییەکانی کۆماری ئیسلامیی ئێران بێت، بکاتە ئامانج.\n٧- ئامانجێکی دیکەی ئەم هێرشە بۆ ناردنی ئەو پەیامە بوو کە، ئەگەر ئەمریکییەکان لە عێراق پابەندی پاشەکشەیان نەبن یاخود بیانەوێت ئامادەییی سەربازییان هەبێت، ئەوە ئێران دەتوانێت بیانکاتە ئامانج. بەم واتایە کە ئەمە گوشارێکی ناڕاستەوخۆش بوو بۆ ئەمریکا کە هێرشەکە لە نزیک باڵه‌خانەی نوێی کونسۆڵگەرییەکەیان ئەنجام درا و لەم ڕێگەیەوە ئەو پەیامەیان نارد کە هەوڵی جێگیرکردنی سەربازی و هەواڵگریی خۆی نەدات و ئەگەر بیەوێت لە پاش دانوستانەکانیش لە عێراق بێت، ئەوە نابێت لە دژی ئێران چالاکیی هەبێت، چونکە ئەو کاتە دەکرێت ئامانج. هەروەها ئەمە جۆرێکیش لە نیشاندانی هێزی ئێران بوو بۆ ئەمریکییەکان لە عێراق، کە کۆنترۆڵی سەربازیی عێراق لەدەست ئێرانییەکاندایە و عێراق بە ناوچەی نفووز و "حەوشەی پشتەوە"ی خۆیان دەزانن و ڕێگە بە هیچ هێزێک نادەن کە لە عێراقەوە چالاکییان لە دژ ئەنجام بدات و تەنانەت بە مافێکی یاساییی خۆی دەزانێت!\n٨- بەگوێرەی ئاماری فەرمیی وەزارەتی سامانە سروشتییەكان، هەرێمی كوردستان خاوەنی 200 تریلیۆن پێ سێجا، یان بە واتایەكی تر، پێنج تریلیۆن و 700 ملیار مەتر سێجا یەدەگی گازی سروشتییە؛ ئەمەیش 3%ی یەدەگی گازی جیهان پێك دەهێنێت. بۆیە ڕەهەندێکی تری ئەم هێرشە مووشەکییە بۆ ئەوە دەگەڕێتەوە کە، هەرێمی کوردستان لە ماوەی ڕابردوودا هەوڵی داوە پەرە بەم بەرهەمە بدات و لە بەرنامەیدایە هەناردەی بازاڕەكانی جیهانی بكات و، لەو ڕووەیشەوە كۆمەڵێك گرێبەستی لەگەڵ كۆمپانیا ناوخۆیی و دەرەكییەكاندا كردووە. ئەمە لە کاتێکدایە کە پاش جەنگی ڕووسیا و ئۆکراینا و بۆ گوشارخستنە سەر ڕووسیا و ئابڵووقەدانی "پووتین" و ڕێگریکردن لە فراوانخوازییەکانی، جیهان پێویستیی بە جێگرەوەی وزەی ڕووسیا هەیە.\nبۆیە ئەمە ئێرانی، کە دەیەوێت لەم کارتە سوود وەربگرێت و شوێنی خۆی لە پاش هەڵگرتنی گەمارۆکان بدۆزێتەوە، بەتەواوی نیگەران کردووە، چونکە هەم نفووزی سیاسیی لە عێراق کەم دەبێتەوە و تەنانەت سەرچاوەیەکی گەورەی داهاتی لەدەست دەدات و هەمیش بەهۆی ناکۆکیی لەگەڵ وڵاتانی ڕۆژاوایی و ئەمریکا، جۆری سیستەمە سیاسییەکەی جێگەی متمانە نییە و ئەمە پێگە جیۆسیاسی و جیۆئێکۆنۆمییەکەی لاواز دەکات. هەر ئەمەیش وای کرد کە ئێران بەوردی ئامانجەکەی بپێکێت و جگە لەوەی کە شوێنی کەوتنەخوارەوەی مووشەکەکان لە نزیک کونسۆڵگەریی نوێی ئەمریکا بوون، ماڵی کەسێکی ناسراوی وەکوو "شێخ باز ڕەئووف کەریم"، بەڕێوەبەری جێبەجێكاری كۆمپانیای نەوتیی كارگرووپ (KAR Group)، هەناردەکاری نەوتی هەرێمی کوردستان و بەم پێیەیش هێمای پیشەسازیی نەوت و گازی هەرێمی کوردستانی کردە ئامانج و، لەم ڕێگەیەوە ئەو پەیامە بە هەرێمی کوردستان دەدات کە ناتوانێت ئەم ستراتیژییەی خۆی بەبێ وەرگرتنی ڕەزامەندیی ئێران و پاراستن و ڕەچاوکردنی بەرژەوەندییەکانی ئێران جێبەجێ بکات.\nمووشەکەکانی سوپای پاسداران هەڵگری پەیامی سیاسی و تەنانەت ئابووری بوون و لە چوارچێوەی ستراتیژیی باڵای کۆماری ئیسلامیی ئێران و ڕوانگەی ئەو وڵاتەدایە لە بەرامبەر عێراق بەگشتی و هەرێمی کوردستان بەتایبەتی. بەم پێیەیش ئەو مووشەکانە سیاسی بوون، زیاتر لەوەی هەڵگری ئامانجی سەربازی و ڕەهەندی ئاسایشیان هەبێت و، لە هەمان کاتیشدا لە چوارچێوەی سیاسەتی مووشەکیی ئێراندایە کە وەکوو دۆکترینی بەرگریی نیشتمانیی کۆماری ئیسلامی لە هاوکێشە هەرێمایەتی و نێودەوڵەتییەکاندا کەڵکی لێ وەردەگرێت. هەر بۆیەیش کۆماری ئیسلامیی ئێران ئامادەیە دانوستان لەسەر پرسی ئەتۆمی بکات، بەڵام ئامادە نییە هیچ گفتوگۆیەک سەبارەت بە بەرنامەی مووشەکیی خۆی ئەنجام بدات.\nئەو مووشەکە سیاسییانەی ئێران، جگە لەوەی کە گوشارە بۆ سەر ئەمریکا بۆ ڕێککەوتن لەگەڵ ئێران و هەڵگرتنی سزا کوشندەکانی سەری، لە هەمان کاتیشدا ئامادەکارییە بۆ قۆناغی پاش ڕێککەوتنی ئەتۆمی. بەم واتایە لەوانەیە لە داهاتوودا سوپای پاسداران نەتوانێت وەکوو ڕابردوو بەئاشکرا بەرپرسیارێتییەکەی لە ئەستۆ بگرێت و زیاتر وەکوو سیاسەتی ڕابردووی لە کاتی مەترسی و، هەروەها تێکچوونی هاوسەنگیی هێز لە زیانی ئێران، لەلایەن هێزە پرۆکسییەکانییه‌وه ئەم جۆرە هێرشانە ئەنجام بدات. وێناکردنی هەرێمی کوردستان وەکوو ئیسڕائیلی دووەم، کۆڵەکەی گوتاری کۆماری ئیسلامییە بۆ مامەڵەکردنی سیاسی و سەربازی و ئاسایشی لەگەڵ هەرێمی کوردستان؛ چ لە چوارچێوەی پێکهێنانی حکوومەت بێت یاخود ڕاپرسی بۆ سەربەخۆییی هەرێمی کوردستان، یان پەرەپێدانی کەرتی نەوت و گاز و هەناردەکردنی گازی سروشتی بۆ بازاڕە جیهانییەکان. هەر بۆیە لۆژیکی ئەم هێرشە بۆ ئێران و پاساوەکانی بۆ لایەنگرانی ئێران، لەم چوارچێوەیەدا خوێندنەوەی بۆ دەکرێت.\nلەم قۆناغەدا گرنگترین هەنگاو بۆ هەرێمی کوردستان ئەوەیە کە، تێچووی ئەم هێرشە لە ڕووی سیاسی و ئابووری و دیپلۆماسییەوە بۆ ئێران بەرز بکرێتەوە، چونکە سەرەڕای بانگەشە و پروپاگەندەکان، هیچ کاتێک ستراتیژیست و بڕیاروەرگرانی سەرەکیی کۆماری ئیسلامیی ئێران، هەرێمی کوردستان وەکوو هاوپەیمانێکی سروشتی و جێگەی متمانە و سروشتیی خۆیان نابینن. تەنانەت بەکارهێنانی کۆڵەکەی گوتاری "ئیسڕائیلی دووەم"، بۆ وەرگرتنی ڕەوایەتیی ئەم هێرشەیە لە ئاستی ناوخۆییی عێراق بەگشتی و لە هەرێمی کوردستان بەتایبەتی کە کۆمەڵگەیەکی زۆرینە موسڵمانە و لە کاتێکدایە کە بەڕەوا یاخود ناڕەوا و بەهۆکاری جۆراوجۆری سیاسی و ئابووری، ناڕەزایەتی و لێکترازانێکی دروستکراو لە نێوان خەڵک و حزبە سیاسییەکاندا دەبینرێت.\n - ئاخۆ سوپای پاسداران لە هەولێر مووشەکی لە بنکەی مووساد دا؟\n - Iran’s Attack Was Response to Secret Israeli Attack on Drone Site.\n - تایید حمله اسرائیل به کرمانشاه در صداوسیما.\n - غافلگیری تکان دهنده در راه اسرائیل.\n - حمله موشکی سپاه اقدامی قانونی براساس اصل دفاع مشروع بود.\n - عطوان:سپاه با هدف قرار دادن مرکز موساد معادلات درگیری را تغییر داد.\n - اولین پیام مقاومت عراق به زبان کُردی.\n - پیدا و پنهان رابطه کردهای عراق با تل آویو؛ گزارش الجزیره.\n - پیام حمله موشکی اربیل به امارات و بحرین.\n - بنت: ایران خواستار خارج شدن نام سپاه پاسداران از لیست گروه‌های تروریستی است.\n - فشار اسرائیل بر بایدن درباره حذف سپاه از لیست تروریسم آمریکا.\n - محافل ارشد امنیتی اسرائیل: ایران ثابت کرد توانایی پاسخ‌دادن به تل‌آویو با هر ابزاری را دارد.\n - اکسیوس از قول منابع امریکایی ادعا کرد: دولت بایدن در حال بررسی حذف نام سپاه از لیست سازمان های تروریستی در ازای تعهد منطقه ای ایران.\n - ارسال پیام بازدارندگی از اربیل به تل‌آویو.\n - مذاکرات وین؛ آیا روسیه می‌تواند توافق هسته‌ای ایران را به باد بدهد؟\n - The Real Impact of Iran’s Ballistic Missile Strike on Iraq. March 14, 2022. https://nationalinterest.org/feature/real-impact-iran’s-ballistic-missile-strike-iraq-201193\n - راز انتقام موشکی ایران از موساد؛ چشم در برابر چشم.\n - حمله موشکی به اربیل با هدف بازدارندگی و توقف نفوذ اسرائیل در اقلیم کردستان انجام شد.\n - نگرانی اسرائیل نسبت به واکنش آمریکا: احتمالات جدید درباره حمله غافلگیر کننده سپاه به اسرائیل؛ دمشق یا کرمانشاه.\n - هشدار پنهان حمله موشکی ایران به مقر اسرائیل از نگاه اکونومیست.\n - کردستان عراق به‌جای فرار رو به جلو، جاسوسان موساد را اخراج کند/ هشدار ایران درباره حمله به ۳ نقطه جاسوسی دیگر در اربیل.\n - چرا از پله دوم حرکت می‌کنید؟\n . هەرێمی كوردستان وەك ناوچەیەكی دەوڵەمەند بە نەوت و گاز، لەسەر نەخشەی وزەی جیهاندا جێگه‌یەكی گرنگی هەیە. سەبارەت بە گازی سروشتی، بەپێی خەمڵاندنەكان هەرێم خاوەنی ٦ تا ۸ تریلیۆن مەتری سێجا یەدەگی گازە. ئەم ڕێژەیە ئەگەر ٦ ملیارەكەیشیان یەدەگی دڵنیایی بێت (واتا یەدەگی ڕاستەقینە بێت و بتوانرێت لە کاتی ئێستادا دەربهێنرێت)، ئەوا خاوەنی زیاتر لە ٣%ی یەدەگی جیهانە. دەزگه‌ی پشكنینی جیۆلۆژیی ئەمریكا (USGS) بۆی دەركەوتووە كە سەرچاوە نەسەلمێنراوەكانی گازی سروشتی تەنیا لە ناوچەی زاگرۆس كە دەكەوێتە ھەرێمی كوردستان، بڕەكەی دەگاتە (54) تریلیۆن پێ سێجا؛ ئەوەیش پاڵپشت بەوەی سەرجەمی گێڵگە سەلمێنراوەكان لەو ناوچەیە، كەمترە لە (10) تریلیۆن پێ سێجا گازی سروشتی بە بەراورد بە كێڵگە نەسەلمێنراوەكان كە (30) تریلیۆن پێ سێجایە؛ ئەوەیش جگە لە بوونی یەدەگێكی زۆر زیاتر لە كێڵگەكانی (بنەباوی، خورمەڵە، چەمچەماڵ، میران، تۆپخانە، شاكەل و عەرەبەت).\n - رووسیا خاوەنی 44 تریلیۆن مەتر سێجایە و بە یەكەم وڵاتی دەوڵەمەند بە گازی سروشتی هەژمار دەكرێت. لە دوای ئەو وڵاتەیش ئێران بە 26 تریلیۆن مەتر سێجا، قەتەر بە 25 تریلیۆن مەتر سێجا، سعوودیا بە حەوت تریلیۆن مەتر سێجا دێت؛ ئیمارات خاوەنی شەش تریلیۆن و ئەمریكایش سەرووی پێنج تریلیۆن مەتر سێجا گازی سروشتییە. هه‌روه‌ها نێجیریا بە پێنج تریلیۆن و 210 ملیار مەتر سێجا لە پلەی حەوتەمدایە كە كەمترە لە هی هەرێمی كوردستان و وەك پێشتر ئاماژەی پێ كرا، خاوەنی پێنج تریلیۆن و 700 ملیار مەتر سێجایە و بەو پێیەیش هەرێمی كوردستان لە ریزبەندیی وڵاتانی دنیا بۆ سەرچاوەی یەدەگی گاز لە پلەی حەوتەمدایە.\n - بۆ زانیاریی زیاتر بڕوانە: گازی سروشتیی هەرێمی کوردستان لە هاوکێشە نێودەوڵەتییەکاندا.\n - عێراق لە وەرزی هاویندا 70 ملیۆن مەتر سێجا گازی سروشتی لە ئێران هاوردە دەکات کە لە وەرزی زستاندا دەگاتە 45 ملیۆن مەتر سێجا؛ تێچووەکەی لە ساڵی 2019دا بڕی 2.419 ملیار دۆلار بووە. هەناردەی گازی ئێران بۆ عێراق بە دوو بۆڕی دەگوازرێتەوە: یەکێکیان لە نەوتخانەوە بۆ بەغدا و ئەوی تریان لە ئابادانەوە بۆ بەسرە درێژ دەبێتەوە. دوو بۆڕییەکە بە نرخی ٨٠٨ ملیۆن دۆلار دروست کراون. عێراق لە ساڵی 2018دا هەزار و 485 ملیۆن پێ سێجا غازی هاوردە کردووە و پێشبینی دەکرێت تا ساڵی 2022، پێویستیی وێستگەکانی بەرهەمهێنانی وزەی کارەبا بۆ نزیکەی 2 هەزار و 920 ملیۆن پێ سێجا زیاد بکات. لە ئێستادا کارکردن لە کۆمەڵگەی گازی سروشتیی بەسرە و بن عومەر و ناسریە و حەلفائیە و مەنسووریە و مەجنوون بەردەوامە، کە چاوەڕوان دەکرێت تا ساڵی 2022 لە ئەگەری نەبوونی کێشەی دارایی، کۆتایی بە کارەکانیان بێت؛ بەڵام عێراق لانی کەم بۆ ماوەی سێ ساڵی داهاتوو، بەردەوام دەبێت لە هاوردەکردنی گازی سروشتی لە ئێران بەهۆی زۆریی پێویستی بە سووتەمەنیی گازی سروشتی و نەبوونی جێگرەوەی ناوخۆیی و دەرەکی بۆ پڕکردنەوەی پێداویستیی بەکارهێنانی گازی سروشتی جگە لە ئێران. هەروەها ئێران 1٪ی بازاڕی دەرمانسازی و کەرەستەی پزیشکی و 11٪ی کانزا و 18٪ی بەرهەمە خۆراکییەکان و 55٪ی کەرەستەی بیناسازی و 48٪ی بەرهەمە پاڵاوتنییەکان و 28٪ی بەرهەمی پێترۆکیمیاییی لە بازاڕەکانی عێراقی لەژێردەستدایە. زۆربەی ئەو کاڵا ئێرانییانەی هەناردەی عێراق کراون، لە سەدا 21ی سەرجەمی هەناردەی نانەوتیی ئێران بۆ عێراق پێک دێنن و، بە شێوەیەکی گشتی هەناردەکردن بۆ عێراق زیاتر لە یەک ملیۆن کاری بۆ ئێرانییەکان دروست کردووە.


دیداره‌كه‌ى سه‌در و خامنه‌یى په‌ته‌كه ده‌خاته گه‌ردنى كێى و له گه‌ردنیى كێى تریشى ده‌كاته‌وه؟\n14:50 پێنج شه‌ممه 12 ئه‌یلول 2019\nئەگەرچی دیداره‌كه‌ى نێوان موقته‌دا سه‌در و عه‌لى خامنه‌یى یه‌كه‌مجار نیه، به‌ڵام شێوازى دیداره‌كه و بڵاوبونه‌وه‌ى وێنه‌كان و هاوكات ساتى سه‌ردانه‌كه‌ى بۆ لاى ڕابه‌رى باڵاى شۆڕشی ئیسلامی ئێران، ڕاڤه‌یه‌كى زۆرى به‌دواى خۆیدا هێناوه به‌جۆرێك ژماره‌یه‌ك پێیانوایه له ئاكامى دیداره‌كه‌وه ژماره‌یه‌ك كه‌س ولایه‌ن ده‌بنه قوربانیى و ژماره‌یه‌كى تریش په‌ته‌كه له گه‌ردنیان ده‌كرێته‌وه له‌وانه عادل عه‌بدولمه‌هدى سه‌رۆك وه‌زیرانى عێراق.\nدیدارێکی عاشورایە و هیچی نوێی تێدا نییە\nهه‌ندێك له ڕاڤه‌كارانى ئه‌م بۆچوونه سوورن له‌سه‌ر ئه‌وه‌ى دیداره‌كه‌ى شه‌وى عاشورای ئەمساڵی نێوان خامنه‌یى و سه‌در تەنها ئامادەبوونی پیاوێكى ئاینی دیارە لە مەراسیمێکی گرنگدا.\nڕاڤه‌كارانى ئه‌و بۆچونه دەشڵێن، “هیچ شتێكى نوێ تێدا نه‌بوو كه ببێته جێى گومان، نه سه‌در و نه لایه‌نگرانیشى هیچ ڕۆژێك نه‌یانووه ناكۆكى دینیان له‌گه‌ڵ كۆمارى ئیسلامی یاخود ڕابه‌ره باڵاكه‌یدا هه‌یه به‌ڵكو به‌پێچه‌وانه‌وه‌ى ئه‌وه‌وه باسیان لێوه كردووه.”\nساته‌وه‌ختێكى گوماناویى، ئایا په‌یوه‌ندى بە به‌ره‌ى به‌رگرییه‌وه (موقاوەمە) دەکات؟\nسه‌ردانه‌كه‌ى سه‌در له‌ڕووى كاته‌وه دوو ڕه‌هه‌ندهی هەیە، له‌لایه‌كه‌وه هیچ ڕاڤه‌یه‌ك هه‌ڵناگرێت كه به‌شدارى یادى عاشوراى كردووه و پێشكه‌شكردنى خواردمه‌نیش بۆ گه‌شتیارانى شارى قوممى ئێرانى دیمه‌نه‌كه به‌ته‌واوه‌تى ڕوونده‌كاته‌وه، به‌ڵام ئه‌و سه‌ردانه ڕه‌هه‌ندى ترى هه‌یه كه په‌یوه‌ندى به‌ساته‌وه هه‌یه، ئه‌ویش قۆناغى ساته‌وه‌ختى ژیانى سیاسیه له ئێران كه له‌لایه‌ن ئه‌مریكاوه سه‌خترین سزاى ئابورى و سیاسى خراوه‌ته سه‌رى به‌ئامانجى كه‌مكردنه‌وه‌ى هه‌نگاوه‌كانى به‌ره‌و پیتاندنى یۆرانیۆم به‌ده‌ر له‌یاساى نێوده‌وڵه‌تى، به‌ڵكو سزاكه به‌جۆرێك جیاوازتره پریشكه‌كه‌ى گەیشتووەتە عێراق ئه‌وه‌ش به‌هۆى ئه‌وه‌ى واشنتۆن چالاكیه‌كانى ئێرانى له ناوچه‌كه‌دا به تێكده‌رانه ناوزه‌د كردووه.\nله‌و ڕووه‌شه‌وه ده‌وترێت ته‌نها واشنتۆن و هاوپه‌یمانه‌كانى نین دژایه‌تى ئێران ده‌كه‌ن، چاودیِران پێانوایه ڕوسیاش ڕۆلێكى شاراوه‌یى هه‌یه بۆ لاوازكردنى ڕۆڵى ئێران له ناوچه‌كه‌دا، بەپێی بۆچوونی چاودێران ڕوسیا ته‌نها چاودێری داڕوخانى ئابورى ئێران به‌هۆى سزاكانه‌وه ناكات به‌ڵكو به‌شدارى له داڕشتنى دیدى ئه‌مریكا له‌و ڕووداوه‌دا ده‌كات به دیاریكراویش له پرسى ده‌رهێنانى سوریا له بلۆكى ئێرانیدا.\nله‌لایه‌كى تره‌وه، به‌هۆى به‌رزبوونه‌وه‌ى ده‌نگى ته‌پڵ له به‌ره‌ى دژبه‌یه‌كى ئیسرائیل و لوبنان و فه‌ڵه‌ستین و به‌عێراقیشه‌وه، وایكردووه ڕاڤه‌یه‌كى تر بۆ دیمه‌نه‌كه‌ى سه‌در بكرێت كه ته‌نها له پابه‌ندبوونى پیاوێكى دینیدا كورتنه‌كرێته‌وه، ڕاڤه‌كارانى ئه‌و بۆچونه ده‌ڵین، “سه‌ردانه‌كه بازدانى سه‌دره به‌ره‌و به‌ره‌ى به‌رگرى و خۆئاماده‌كردنه بۆ پێكدادان له‌گه‌ڵ ته‌لئه‌بیبدا كه هه‌ڵگیرسانى ئه‌و شه‌ڕه‌ش ده‌كرێت له‌هه‌ر چركه‌ساتێكدا ڕووبدات.”\nئه‌وانه‌ى زیاتر به گه‌رمییه‌وه پشتگیری ئه‌و بۆچونه‌ى سه‌ره‌وه ده‌كه‌ن دەیبەستنەوە بە هه‌ڵویستى سه‌دره‌وه كه له ڕاگەیەنراوەکەى 26ى ئابى ئه‌مساڵ له‌سه‌ر پرسى هێرشكردنه سه‌ر چه‌ند باره‌گه‌یه‌كى حه‌شدى شه‌عبى بڵاوى كردبووه‌وه و سه‌در گومانى ئه‌وه‌ى كردبوو ئیسرائیل له پشته‌وه‌ى هێرشكردنه سه‌ر باره‌گاكانى حه‌شدى شه‌عبییە بێت له عێراق.\nهه‌واڵێكى ناخۆش بۆ هه‌ندێك كه‌س\nگه‌رچى ژماره‌یه‌ك ناوه‌ندى سیاسى و میدیاى ئێران به‌شێوه‌یه‌ك هه‌واڵه‌كه‌یان بڵاوكرده‌وه و نه‌یانتوانیبوو ئاسوده‌ى خۆیانى تێدا په‌نهان بكه‌ن، به‌ڵام ڕاڤه‌یه‌كى ترى دیمه‌نه‌كه وا ده‌كات ئه‌و ناوه‌ند و لایه‌نانه ببنه قوربانى یه‌كه‌م له نزیكبوونه‌وه‌ى نێوان سه‌در و سوپاى پاسدران بە تایبەت سه‌در له نێوان خامنه‌یى و سوله‌یمانیدا ده‌ركه‌وت یه‌كێكیان لاى ڕاسته‌وه و ئه‌ویى تریشیان لاى چه‌په‌وه.\nسه‌رچاوه‌یه‌كى نزیك له ناوه‌ندى بڕیارى ڕه‌وتى سه‌درییه‌وه به ناس كوردى ڕاگه‌یاند: “سه‌در پلانى بۆ چاره‌سه‌ركردنى چه‌ند گرفتێكى ئێران كه په‌یوه‌ندیان به دۆخى سیاسى و ده‌وڵه‌تتدارى عێراقه‌وه هه‌یه داناوه و به‌وه‌ش ویستویه‌تى پشێوییه‌كانى باڵى سوپاى پاسداران له عێراقدا ڕێكخاته‌وه.\nسەرچاوەکەى ڕه‌وتى سه‌در ئه‌وه‌شى ڕوونكردووه‌ته‌وه، ته‌نانه‌ت ناڕه‌زایه‌تى خه‌ڵكى عێراق له هه‌ندێ ده‌ستوه‌ردانى ئێران له كاروبارى عێراق دا ڕوداوى سوتاندنى کونسوڵگەری ئه‌و وڵاته‌ى له شارى به‌سڕه‌ى لێكه‌وته‌وه بۆیه لێكتێگه‌یشتنى زیاتر بۆ پاراستنى به‌رژه‌وه‌ندیه‌كانى هه‌ردوو وڵات ئه‌گه‌رێكى ڕه‌وایه به تایبه‌تى كه سه‌در ڕابه‌رایه‌تى بكات وه‌كو یه‌كێك له‌و سه‌ركردانه‌ى كه سه‌نگ و قورسایى سیاسى و كۆمه‌ڵایه‌تى هه‌یه وه‌ك له‌وه‌ى كه ده‌یان لایه‌نى سیاسى تر هه‌ن و له‌لایه‌ن ئێرانه‌وه پاره و چه‌كیان پێده‌درێت به‌ڵام له گۆڕه‌پانى سیاسى و جه‌ماوه‌ریدا سه‌نگێكى ئه‌وتۆیان نییه وزۆرجاریش پاشه‌كشه‌یان به‌و په‌یوه‌ندییه كردووه.\nچیرۆكى ده‌مه قاڵیى له‌گه‌ڵ سوله‌یمانیى دا\nله چركه‌ساتى یه‌كه‌مى دیداره‌كه‌دا هه‌ندێ لایه‌نى سیاسى ناونیشانى ئه‌وه‌یان به‌و سه‌ردانه به‌خشى كه سه‌در مه‌به‌ستى سه‌ردانه‌كه‌ى ئه‌وه بووه كه عادل عه‌بدولمه‌هه‌دى له‌و ته‌وقه ڕزگار بكات كه كوتله‌كانى په‌رله‌مان خستویانه‌ته گه‌ردنیه‌وه و خه‌ریكه ده‌یخنكێنن.\nبه‌پێى گوێره‌ى چه‌ند زانیارییه‌ك كه بڵاوكراونه‌ته‌وه و چەند سه‌ركرده‌یه‌كى ڕه‌وتى سه‌دریش كه قسه‌یان بۆ ناس كورد كردووه نه پشتڕاستیان كردووه‌ته‌وه و نه ڕه‌تیشانكردووه‌ته‌وه، له سه‌ردانه‌كه‌ى دا بۆ شارى قومى ئێران سه‌در له‌گه‌ڵ قاسم سوله‌یمانییدا كۆبووه‌ته‌وه و داواى لێكردووه لایه‌نه چه‌كداره‌كانى نزیك له سوپاى پاسداران ده‌ست له فشاركردن بۆسه‌ر عادل عه‌بدولمه‌هدى هه‌ڵبگرن، به تایبه‌ت ئه‌و كرده‌وانه‌ى كه پاشه‌كشه‌یان به پرۆسه‌ى سیاسى له‌و ڕوداوانه‌دا كردووه، وه‌كو پێش حكومه‌ت كه‌وتن له‌ڕوداوى هێرشكردنه سه‌ر باره‌گاكانى حه‌شد و بڵاوكردنه‌وه‌ى زانیارى سه‌یر له‌و باره‌یه‌وه، هه‌روه‌ها بڵاوكردنه‌وه‌ى هه‌واڵى هه‌بوونى هێزى به‌رگریی ئاسمانى له‌لایه‌ن حه‌شدى شه‌عبیه‌وه.\nبه‌گوێره‌ى زانیارییه‌كانیش ناكۆكى له‌نێوان سه‌در و سوله‌یمانیدا تا ئاستى مشتومڕ ڕویداوه و قاسم سوله‌یمانى ئاماده‌یه‌كى ته‌واوى بۆ داواكارییه‌كانى سه‌در پیشاننه‌داوه بۆ ئه‌وه‌ى عه‌بدولمه‌هدى ده‌سه‌ڵاتى به‌سه‌ر ئه‌و بارودۆخه‌دا بشكێت و ڕۆڵێ خۆى وه‌كو فه‌رمانده‌ى باڵاى هێزه چه‌كداره‌كانى عێراق بگیِڕێت، ته‌نانه‌ت مشتومڕه‌كه‌یان گه‌یشتووه‌ته ئاستێك قاسم سوله‌یمانى شوێنى كۆبونه‌وه‌كه به‌جێى بهێلێیت و هه‌ڕه‌شه‌ى گه‌یاندنى توڕه‌ییه‌كانى له‌سه‌ر سه‌در بگه‌یه‌نێته خامنه‌یى بۆ ڕۆژى یادى عاشورا.\nپاش بەجێهێشتنی ئێران لەگەڵ ئاشکرابوونی هەواڵی دروستکردنی هێزى به‌رگریی ئاسمانى حه‌شدى شه‌عبى سه‌ردانه‌كه وا لێكدرایه‌وه كه ته‌نها ڕه‌هه‌ندى دینى هه‌بووه و به‌ده‌ر بووه له ڕه‌هه‌ندى سیاسى، تویتەکەى سه‌در كه پێش جێهیشتنى شارى قوم و دواى چه‌ند كاتێژمێریك به‌سه‌ر بڵاوبونه‌وه‌ى لێدوانه‌كه‌ى ئه‌بو مه‌هدى موهەندیس له‌باره‌ى دامه‌زراندنى هێزى به‌رگریی ئاسمانیه‌وه هات، به‌ڵام دواى ئه‌وه‌ى سه‌باح ساعدى سه‌ركرده له ڕه‌وتى سه‌در ڕاڤه‌یه‌كى بۆ تویتەکەى سه‌در كرد و ڕایگه‌یاند، “تویتەکەىسه‌در پلانى دامه‌زراندنى هێزى به‌رگریی ئاسمانى له‌باربرد”، بەوەش ته‌واوى سیناریۆكه ڕوون بووەوە.\nله چوارچێوه‌ى ده‌ركه‌وتنه نوێیه‌كه‌ى سه‌دردا ده‌كرێت بوترێت هه‌ندێ وڵاتانى عه‌ره‌بى توشى نائومێدى ده‌بن چونكه له‌ساڵانى ڕابردوودا وایان لێكده‌دایه‌وه كه سه‌در به‌ره‌نگارى هه‌یمه‌نى ئێران له عێراقدا ده‌بێته‌وه و له‌وباره‌یه‌شه‌وه چه‌ندین ڕاڤه‌ى جیاوازى بۆ ده‌كرا، له ئاكامیشدا ده‌ركه‌وت هه‌موو ئه‌و وڵات و لایه‌نانه‌ش له‌سه‌ر بنه‌ماى دوژمنى دوژمنه‌كه‌م دۆستمه مامه‌ڵه‌یان ده‌كرد.\nوەزارەتی دەرەوەی ئەمریکا هەڕەشە لەو بەرپرسانەى عێراق دەکات کە بە “گەندەڵى” تێوەگلاون "سزاى قورسیان بەسەردا دەسەپێنین"\n10:40 دوو شه‌ممه 18 تشرینی دووه‌م 2019\n17:57 سێ شه‌ممه 12 تشرینی دووه‌م 2019\n18:49 سێ شه‌ممه 22 تشرینی یه‌كه‌م 2019\n09:08 یه‌ك شه‌ممه 03 تشرینی دووه‌م 2019\nداخستنى به‌نده‌رى ئوم قه‌سر له‌لایه‌ن خۆپیشانده‌رانه‌وه جموجۆڵى بازرگانى ڕاگرتووه


سلێمانی خۆی بۆ نه‌ورۆزێكی جیاواز ئاماده ده‌كات\nی مانگی دوو ١٩, ٢٠١٨\nوا بڕیاره شاری سلێمانی مه‌راسیمێكی تایبه‌ت به نه‌ورۆز ڕێكبخات كه حه‌وت ڕۆژ ده‌خایه‌نێت و له چه‌ند شوێنێكی جیاجیای شاری سلێمانیدا چه‌ندین چالاكی جۆراوجۆر به‌خۆیه‌وه ده‌بینێت.\nبابەکر دڕەیی بەڕێوەبەری گشتی ڕۆشنبیری سلێمانی بە دەنگی ئەمەریکای ڕاگەیاند "بڕیارمانداوه نەورۆزی ئەمساڵ مەراسیمێکی شایستە لە پارکی هەواری شارو گردی مامە یارە و تەلاری هونەر و چەند هۆڵێکی تری سلێمانی سازبکەین."\nهه‌روه‌ها وتیشی كه مه‌راسیمه‌كه حه‌وت ڕۆژ ده‌خایه‌نێت و تێیدا چه‌ندین چالاكی جۆراوجۆر له‌خۆ ده‌گرێت و هونه‌رمه‌ندان و شاعیرانی هه‌ر چوار پارچه‌ی كوردستان به‌شدار ئه‌بن و به نیازیشن په‌یوه‌ندییه‌ك درووستبه‌كن له نێوان چالاكاییه‌كان و "خۆڕاگری خه‌ڵكی عه‌فرین".\nشاری سلێمانی مێژوویەکی دیاری لەگەڵ ئاهەنگی نەورۆزدا هەیە، بە تایبەتی شاعیر و ڕۆژنامەنووسی بەناوبانگی کورد پیرەمێرد، ئەم بۆنەیەی لە شاری سلێمانیدا کردووە بە نەریت و ساڵانە لە گردی مامەیارە یادی کردووه‌تەوە.


بەپێی ژمێریارییەکانی ڕێخراوی نەتەوە یەکگرتووەکان یەک لەسێی ژنانی پەڕاوپەڕی جیهان، لەتوندوتیژی بەهۆی پێوەندی نێزیک لەگەڵ پیاو وهەروەها توندوتیژی سێکسی لەبەشێک لەژیانی خۆیان ئەزموو؟ کردووە. تەنیا لە ۷۶ ووڵاتی جیهان، ئەو یاسایانەی تاوان وئەشکەنجە وئازاری تاکەکان بەهۆی سۆزداری وڕاکێشانی جنسی یان ڕەگەزی لە پرۆگرام وڕۆژەفی کاریاندا بوونی هەیە.\nتەنیا ۲۳٪ لەنوێنەرانی پەڕلەمانەکانی جیهان ژنن. ۱۰۰ ووڵات یاساگەلێکیان گەڵاڵە کردووە کەئاستەنگی ئیش وکار بۆژنان دەڕەخسێنن. لە ۱۸ ووڵات، پیاوان مافی ئەوەیان هەیە ڕێگری لەو ژنانە بکەن کە گرێدراویەکیان لەگەڵیان هەیە کەخاوەنی ئیشێک بن. بەملوێنان کەس لەژنان وکچان، لەمافی چارەنووسی خۆ وهەروەها کۆنتڕۆڵی ژیان خۆیان بێبەشن.\n۵۰٪لەو ژنانەی کوژراون، بەدەستی هاوژینی هەنووکەیی یان پێشووی خۆیان دەکوژرێن. بۆژنانی ۱۵ بۆ٤٤ ساڵ تەمەن، توندوتیژی هۆکارێکی گشتی وحاشاهەڵنەگری مردن و پەککەوتن و ئیفلیج بوونە. پترلە ۸۰٪قوربان قاچاخی مرۆڤەکان، تەنیا ژنانن.\nهەنووکە پترلە ۱۳۰ ملوێن کچ وژن لەهەندێ لە ووڵاتان کەمئەندامی جنسی (بەهۆی خەتەنە) دێنە هەژمار. هەموو ساڵێک کوشتن، دەسدرێژی یان بەکۆیلەگرتنی هەزاران ژن، تەنیا بەهۆی ئەوەی کە ژنن جێبەجێ دەکرێت.\nبەپێی ڕاپۆرتی ڕێخراوی نێودەوڵەتی شوێنگەی کۆماری ئیسلامی ئێران لەڕوانگەی هەڵاوردنی دژ بەژنان، لەکۆی ۱۳۶ ووڵات، پێگەی ۱۳۰ یەمی هەیە.\nیاساو ڕێسای مافەکانی کۆماری ئیسلامی ئێران بەزۆری لەسەر هەڵاواردنی ڕەگەزی بنیات نراوە وبەرژەوەندی ژنان کە نیوەی حەشیمەتی مرۆیی پێک دێنن، خستۆتە بن دەسەڵات وئۆتۆریتەی پیاوانەوە وکێشە وگرفتی بەرچاوی وەکوو هاوسەرگیری زۆرەملێ، خۆسوتاندنگەلێک کە بەهۆی توندوتیژی دژ بەژنان دێنە ئاراوە، کوشتنی ژنان وخۆکوژی ئەو کچانەی کەدەسدرێژی کراوەتە سەریان، پێک هێناوە.\nهەرلەم هەواڵەدا ئاماژەی پێکراوە کە شێوازی خۆسوتاندن بەرچاوترین شیوازی خۆکوژییە لەنێوان ژنانی کورد لەشارەکانی ڕۆژهەڵاتی کوردستان.۳۰٪ لەخۆسوتاندنەکان لەپارێزگای ئیلام و ۲۳٪ لەکرماشان، پلەی یەک ودووی لەجوگرافیای سیاسی ئێران بۆخۆی دیاری کردووە.\nلەڕۆژهەڵاتی کوردستان بێکاری زۆرینەی ژنان، وتوندوتیژی بنەماڵەیی، یاساو سیستەمی پیاوسالاری کەلە حکوومەتی ئیسلامییەوە سەرچاوە دەگرێ کەهەوڵ دەدات ژن بکات بە ملکەچ وکۆیلەی پیاو و چەشنی کاڵایەکی سێکسی دەکاری بگرێ بووە بەهۆی هەڵکشانی\nڕێژەی زۆری خۆکوژی ژنان لەکوردستان وئەم خۆکوژیانەیش هیچ چەشنە کاردانەوە ودژکردەوەیەکی لەنێوان بەرپرسانی حکوومەتی کۆماری ئیسلامی ئێران لێنەکەوتۆتەوە وئەمەیش پیشاندەری ئەوەیە کەحکوومەت هیچ بایەخ وگرنگییەک بەژنانی کورد نادات.\nهەربۆیە کۆمەڵەی مافی مرۆڤی کوردستان بەپشتبەستن بە جاڕنامەی ڕێخراوی نێودەوڵەتی کەلەساڵی ۱۹٤۵ واژۆ کرا، یەکسانی ژن وپیاوی وەکوو بنەڕەتی ترین بنەچەی مافی مرۆڤ هەژمار کرد وداوای لەکۆمەڵگای جیهانی دەکات کەبەشداری ژنان وەکوو شەرکی هاسانی پیاوان لەدەسڕاگەیشتن بە پەروەردە، ئاشتی، ئەمنییەت وڕێزی تەواو بۆمافی مرۆڤ گەشەو گرنگی پێ بدەن.\nکۆی سه‌ردان: 16604115


ڤایرۆسی كۆرۆنا كە لە كۆماری میللیی چینەوە دەركەوتووە، بەڵام جیهانی خستۆتە ئامادەباشییەوە و دیوە ترسناك و ترساندنەكەی زاڵتركراوە، لەكاتێكدا ئەگەر بەراوردی قوربانیانی كۆرۆنا بكرێت بە خودی توانای زانستی پزیشكی و قەبارەی مرۆیی چین و هەروەها خێرایی لە بەرەنگاربوونەوە و بەرپێگرتنی، ئەوا قەبارەكە بچووك دەكاتەوە.\nبەگوێرەی زانیارییە راگەیەندراوەكانی تەندروستی ئەو وڵاتە تائێستا (910) كەس بە كۆرۆنا مردوون و 36 هەزار و 722 كەس تووشبون و 2 هەزار و 922 كەسیش چارەسەركراون. ئەم قەبارەیە بۆ دەوڵەتێكە كە ژمارەی دانیشتوانەكەی 1ملیار و 400 ملیۆن كەسە!، وەك توانای بەرەنگاریش، هەموو هەوڵێكی پزیشكیی لەگەڕدایە هەم بۆ دۆزینەوەی دژەكۆرۆنا، هەمیش گەورەترین نەخۆشخانەی 1000 قەرەوێڵەیی لە كەمتر لە 10 رۆژدا تەواوكراوە، كە ئەمە تەنیا بەچین خۆی دەكرێت.\nخۆپاراستن گرنگە، بەڵام نەك بەو شێوەیەی قەبارەی ترساندنەكەی گەورە بكرێت، كورد لە هەرێم لە نموونەی ترسێندراوەكەیە، هێشتا دۆخی خۆی لە چین شپرزەتر نیشان دەدات، هۆكارەكەش لەوەوە سەرچاوە دەكرێت كە ئاستی كۆنترۆڵكردن و قەبارەی خەمخۆریی ئاستە تەندروستی و حومكڕانییەكەمان، لە كۆرۆناكە مەترسیدار ترە، چونكە كارەساتی زۆر لەوە گەورەتر لەدەوروبەرمان و لە هەناوی كوردەواریدا روودەدەن كە بێباكی و خەمساردیی لە ئاست چارەسەریاندا مەترسییەكی گەورەترە، كە هەندێكیان ئەم نموونە و قەبارەیەن.\n*تەنیا لە 4 ساڵی رابردوو ( 2015- 2019) لە هەرێمەوە زیاتر لە (562293) هاونیشتمانی لە دۆخی خراپی هەرێم سەری خۆیان بۆ دەرەوەی وڵات هەڵگرتووە و 413 كەسیان گیانیان سپاردووە، كە كەمێك لە ژمارەی قوربانییەكانی كۆرۆنای چین كەمترە!\n*103 هەزار كەمئەندام لە هەرێم هەن و ژیان و گوزرەرانیان بەجۆرێكە كەمترین مووچەیان بە پەڵپ و بیانووەوە دەدرێتێ.\n*زیاتر لە 14 ترلیۆنی مووچەخۆرانی ئەم هەرێمە لای حكومەتە و توانای دانەوەشی نییە!\n*هەرێمێك خاوەنی 58 بلۆكی نەوتی بێت و هێشتا توانای دابینكردنی نەوتی سپی بۆ هاونیشتمانییەكانی نییە و بەبێ سووتەمەنی سەرمای زستان بەڕێ دەكەن.\n*دانیشتووانی هەرێم 5 ملیۆن و 700 هەزارە، بەڵام ملیۆنێك و 607 هەزار ئۆتۆمبێلی هەیە، كە زۆربەیان بە شەقامی ساڵی 50 كاندا دەئاژون.\n*تەنیا لەساڵی 2019دا 1712 كەس بەتۆمەتی تلیاك و مادەی هۆشبەر دەستگیركراون!\n*40 %ی خانەنشینی سەربازی لە حكومەت دا نا یاسایین و لە 129 لیوا 25 %ی نایاسایین.\n*16 هەزاز خاوەن پێگەی نایاسایی لە حكومەتدا هەن.\n*50 هەزار فرەمووچە لە حكومەتدا هەن و بایۆمەتریی ئاشكرایكرد.\n*لە 33 مانگی رابردووی ئەم هەرێمەدا 11 هەزار و 921 رووداوی هاتوچۆ هەبووە، كە بەهۆیەوە 18 هەزار و 634 بوونەتە قوربانی و 1772كەسیان گیانیان لەدەستداوە كە زۆربەیان بەهۆكاری خراپیی رێگاوبانەكانی هەرێمەوەیە.\n*لەساڵی پاردا 7381پرۆسەی هاوسەرگیریی هەڵوەشاوەتەوە.\n*بەپێی خەمڵاندنی تەندروستی لە هەرێم ساڵانە 8500كەس تووشی شێرپەنجە دەبن!\nئەم ژمارە و داتایانەی لە هەرێمدا و رۆژانە لە دەوروبەرمان روودەدەن، نموونەیەكی بچووكن لەو كارەساتە گەورانەی كوردەواریی كەچی هێشتا ناترسین، بەڵام بە كۆرۆناكەی چین ترسێندراوین.\nناوه‌ڕاستی هه‌فته لە كۆرۆنا مەترسیدارترمان هەیە 11/02/2020 ڤایرۆسی كۆرۆنا كە لە كۆماری میللیی چینەوە دەركەوتووە، بەڵام جیهانی خستۆتە ئامادەباشییەوە و دیوە ترسناك و ...


Sunday, 11.18.2018, 19:59\nبۆچی تۆ بیانیەکانت خۆشناوێت؟ وەلامی کابرای ئەوروپی لە رابوردودا ئەوەبوو کە بیانیەکان دێنە وڵاتەکەی نانو کارەکەی ئەو دەبەن، ئێستاکەش دەڵێن؛ ڕێز لە قانونی وڵاتەکەی ئەو ناگرن . ئەم ئارگیومەنتانە ڕەوان، بەلام ئەگەر لە فارسێک، لە عەرەبێک لە تورکێک بپرسیت؛ بۆچی قینیان لەیەکتریە، هیچ وەلامێکیان نییە، تەنها ئەوە نەبێت کە ئەوی تر لە توخمی ئەوان نیە. خۆ هەتا ئێستاکەش زۆر لە ڕۆژهەڵاتییەکان ناتوانن لەسەر سفرەیەک لەگەڵ کەسێکی پێست ڕەشدا نان بخۆن، بێگومان ئەم دیاردەیە پەیوەندی بە پەروەردەوە هەیە.\nلەم ئەوروپایەشدا کە ئەمڕۆ پڕ بووە لە هەمو جۆرە بیانیەک، هێشتا هەر ئەوروپیەکان دڵ فراوانترن و بیانیەکان لەنێوان خۆیاندا زیاتر هەستی ڕەگەزپەرستی دەنوێنن، مەبەستیش لەمە ئەوەیە کە بۆ خۆیانی بسەلمێنن کە خەڵکی ئەو وڵاتەن.\nکورێکی کوردی ئەوروپی ناڕەزایی خۆی دەردەبڕێت لەسەر فەیسبوک بەرامبەر بەو دیاردەیەی کە کەسانی پەناهێندە گوڵەبەڕۆژەیان خواردوە و توێکڵەکەیان هەروا فڕێداوەتە سەر شەقام و کورسیەکانی میترۆ! وێنەیەکیشی گرتوە و پاشان دەلێت کە پیرەژنێکیش وەک ئەو بۆلەبۆڵی کردوە و وتویەتی ئەم پەناهێندانە ئەم ولاتەیان پیس کردوە.\nبێگومان وێنەگرتنی ئەو کوڕە کوردە هانی پیرەژنەکەشی داوە ئاوا بدوێت، خۆ هەموو پیرەژنێکیش وەک ئەو نییە، بەڵام گەنجە کوردە فۆتۆگرافەکە لەویادا ویستویەتی خۆی خۆشەویست بکات لەبەردەم ئەو پیرەژنەداو پێی بلێت کە ئەو وەک ئەو پەناهێندانە هەڵسوکەوت ناکات، بەڵگەش ئەوەیە کە ئەو ڕەسمی دەگرێت وەک دیاردەیەکی ناشرین و ئەو هەرچەندە بیانیە بەڵام لە کۆمەڵەی ئەوان نییە و ئەوروپیە .\nلەبەردەم مۆزەخانەکانی لەندەندا، جادە قیرەکە سپی بوە بە بنێشت، لەبەر ئەوەی کە چوونە ژوورەوە بە بنێشتەوە قەدەغەیە، خەڵکی پێش ئەوەی بچنە ژوورەوە بنێشتەکەیان تور ئەدەن، بەلام ئەگەر ئەم فۆتۆگرافە کوردە بەویادا تێپەرێت رەسمی ناگرێت و بڵێت بەراستی ئەم گەشتیارانە ئەم ولاتەیان پیس کردوە.\nوەک گۆرانی بێژێکی فەرەنسی دەڵێت ؛\nئەگەر بیانیەکان ڕەنگیان جیاوازە لەبەر ئەوەیە کە لە دوورەوە دەبینرێن....\nئەزانم تێگەیشتن لەم رستەیە هەروا ئاسان نییە، لەبەر ئەوەی ئەم گۆرانیبێژە زۆر حەشیشە دەکێشیت و شتەکان بە پێچەوانەوە دەردەبڕێت، کاتێکیش باسەکان پێچەوانە دەکەینەوە باشتر لە شتەکان تێدەگەین. بۆ نمونە هەموو کەس دەزانێت کی تێرۆریستە، بەلام ئەمەریکا دوانزە ملیۆن دۆلار پێشکەش بەو کەسە دەکات کە زانیاری بدات لەسەر کەسانی مرۆڤدۆست .\nبێگومان من دژی هەردوو دیاردەکەم، بنێشتەکە و گولەبەڕۆژەکەش. بەلام کابرای پەناهێندە هێندە سەری قالە بە ژیانیەوە کە چۆن بکات و لە کوێ نان بخوات و چۆن بگاتە ئەو ولاتەی کە ئەو فۆتۆگرافە کوردە پێی گەیشتوە سەری ئەوەی ناپەرژێت بیر لەوە بکاتەوە کە توێکڵی گوڵەبەڕۆژەکە کۆبکاتەوە، جگە لەوەی کە خواردنی گولە بەڕۆژەش یارمەتی بیرکردنەوە ئەدات بۆ پەناهێندەیەک کە سەری قالەو تەنگژیی زۆرە .\nبە شیوەیەکی گشتی کەسانی بیانی کاتێک ولاتی خۆیان جێ دەهێڵن بەچەند قۆناغیکدا تێدەپەڕن ؛ لەچەند ساڵی یەکەمدا پەیوەندی بەتەواوی دەپچڕن لەگەل رابوردویاندا و ئاوڕ نادەنەوە لە رابوردویان، پاش چەند ساڵیکی تر کە زمان و کەڵچەری ئەو وڵاتە تۆزیک فێر دەبن، واهەست دەکەن کە شوناسیان گوم کردوە و رووبەروی ترسێک دەبنەوە، بۆیە دەگەڕێن بەدوای رابوردویاندا، دەگەڕێن بە دوای بیرەوەریەکانیاندا ؛ بۆ نمونە ئەو ڕۆژەی کە لە میترۆدا بوو لەگەڵ هاوەلەکانیدا تازە گەیشتبوە ئەڵمانیا و گولەبەڕۆژەی دەخوارد بە خەمباریەوە بیری لە ژیانی داهاتوی دەکردەوە.\nمەرج نییە هەموو بیانیەک قۆناغەکان بە ئاسنی ببڕێت، وەک ئەو کوڕە کوردەی کە 30 سالیک لەمەوبەر بینیم لە پاریس، کە زۆر سەرسام بووم بە قژ و جلو بەرگی ؛ پرچ درێژ و جلی سەرسوڕهێنەر وەک پەنکەکان، دەم بە پێکەنین، تەواو شوناسی خۆی گوم کردبو. من بۆچی دژی بوەستمەوە یەکێک لە پاڵنەرەکانی ئیڤۆلیشنی مرۆڤ لاسایی کردنەوەیە. بەلام پاش چەند سالیک ئەم کوڕە کوردەم بینیەوە؛ ڕیش درێژ وەک سەلەفیەکان، قورعانێک لە بن باخەڵیدا، وەک مەلا سەلەفیەکان ئەدوا.\nهەرچەندە کۆچ و غوربەت مێژووی ئۆمۆساپیانە و تەنها ڕیگەیە کە کەڵچەرەکان بە یەکدا دەدات و شتێکی ترمان بۆ بەرهەم دەهێنێت، بەڵام دانی پێدا ئەنێم کە غوربەت هەروا ئاسان نییە، لە چاوەڕوانیدا سەدان کەس گوم دەبن و کاپیتالیسمیش بەسەریانەوە خۆی دەولەمەند دەکات .\nپاش 35 ساڵی ژیانم لەئەوروپا، هەندێک جار سەیری ماڵ و مندالەکانم دەکەم و پاشان سەیری خۆم دەکەم، پرسیار لەخۆم دەکەم:\nلە کوێوە هاتووم ؟\nلێرەدا چی دەکەم؟\nمن هەمان ئەو کەسەم کە شەست ساڵ لەمەوبەر لە کوردستان لە شاری پێنجوێن لە دایک بووم؟\nمن هەمان کەسم کە لەگەل مامۆستا عەرەبە بەعسیەکەمدا لە سلێمانی شەڕم دەکرد؟\nلە سەرای سلێمانی خۆپیشاندانم دەکرد؟\nلەگەڵ برادەرانی وەک خالید ڕەسول و تەها رەسول بە جادەی مەولەویدا پیاسەمان دەکرد و سەیری کچانمان دەکرد، شیعرمان دەخوێندەوە ؟\nلە دوای قوتابخانە دەچوین سەمونمان بە چاوە دەخوارد؟\nبۆیە ئەبێت بەجۆرێکی تر لەو فۆتۆگرافە کوردە تێبگەین.


توشبوانی نه‌خۆشی گورچیلە نابێ ئەم گۆشتە بخۆن\nدژه تیرۆری کوردستان دوو ئه‌ندامی گرووپێكی تیرۆریستيی داعش له شاری هه‌ولێر ده‌ستگیر ده‌کات\nئاڤاھیێن مەزن بنیاتێن پۆلایی و کەسێن بلیمەت دڤێن\nسەرۆك بارزانیی، مەرجەع و پارێزەری شوناس و مێژوو ..\nبڕی بارانبارین له وێستگه جیاجیاكانی هه‌رێم\nمەسرور بارزانی بەشداری لە پرسەی خوالێخۆشبوو مامۆستا محەمەد مەلا قادر دەکات\n2018-02-06 [12:02 PM]\nتوێژەران دەڵێن ئەو کەسانەی کەدەیانەوێ خۆیان بەدووربگرن لەخواردنی پۆتاسیۆم لەنێو سستمی خۆراکیاندا بەھۆی توشبونیان بەنەخۆشیەکانی گورچیلە وگرفتی تر دەبێ خۆیان بەدووربگرن لەو جۆرە گۆشتانەی کەسۆدیۆمی کەمە.\nبەپێی ئەو راپۆرتەی کەئەکادیمیای خۆراکی و زانستی سستمە خۆراکییەکان بەپشت بەستن بەتوێژینەوەیەکی کەنەدی ئاشکرایکردوە، دەرکەوتوە گۆشتی مریشک و گۆشتی لەقتونراو سۆدیۆمی کەمە و پۆتاسیۆمی بەرێژەی ٤٤% تێدایە کەنیوەی رێژەی مریشک و گۆشتی ئاسایی و فرێشە.\nتوێژەران دەڵێن ھۆکارەکە دەگەرێتەوە بۆ کاریگەری پۆتاسیۆم لەسەر ئەو بەرھەمانەی سۆدیۆمی کەمە.\nلەوبارەیەوە (پۆلین دارلینگ) لەزانکۆی ئۆتاوا رایگەیاند دەرکەوتوە خۆراکە لەقتونراوەکان سۆدیۆمی کەمترە، ئاشکراشیکردوە کەئەوانەی خۆراک لەقتو دەنێن پۆتاسیۆم و فسفۆری تێدەکەن تا تامێکی جێگرەوەی سۆدیۆمی ھەبێت.\nدارلینک بەرۆیتەرزی راگەیاندوە ئێستا بابەتەکە روون نیە کەئایا خۆراکە کەم سۆدیۆمەکان خواردنیان ئارام و ئاساییە بۆ توشبوانی نەخۆشییە درێژخایەنەکان و گورچیلە و ئەوانەی دەرمانی بەرزە فشاری خوێن دەخۆن.\nپسپۆڕەکە بۆ ئاژانسی رۆیتەرز دووپاتی کردۆتەوە ئەوانەی کەنەخۆشیەکانی گورچیلەیان ھەیە دەبێ ئاگاداربن لەبارەی گۆشت و مریشکی کەم سۆدیۆم و باشترە گۆشت و مریشکی فرێش ھەڵبژێرن.\nئەم هەواڵە 6751جار خوێندراوەتەوە\nلە عێراق بەم شێوەیە ئاوی باران لادەدەن ، بە دڵنیایی دوو جار سەیری دەکەیەوە


باوكی هاوڕێیەكی گیانبەختكردوی كۆمەڵە ماڵئاوایی لە ژیان كرد - کۆمەڵەی زەحمەتکێشانی کوردستان\nبەداخەوە ئاگادار كراینەوە عومەر خانی فاروقی، باوكی پێشمەرگەی فیداكاری كۆمەڵە هاوڕێی گیانبەختكردوو فەریدون فاروقی ماڵئاوایی لە ژیان كرد.\nهاوڕێ فەرەیدون فاروقی كادری خۆشەویست‌و یەكێك لە فەرماندەكانی كۆمەڵە بوو كە لەشەڕێكی نابەرابەر لەگەڵ هێزەكانی كۆماری ئیسلامی گیانی ئازیزی بەختكرد.\nبەبۆنەی ماڵئاوایی لە ژیانكردنی بەڕێز عومەر خانی فاروقی لەلایەن هەموو ریزەكانی كۆمەڵەوە سەرەخۆشی گەرمی خۆمان ئاراستەی بنەماڵە‌و هەموو كەسوكاریان‌و خەڵكی شاری سەقز دەكەین.\n22ی مەی 2019 – 1ی جۆزەردانی 1398\n2019/05/23 /by ئەدمین\nهاوڕێ عومەر ئێلخانی زادە بۆ (NPA): رەنگە پێکدادان لەنێوان ئەمریکا و ئێران لە سوریا رو... راپۆرتی کاناڵی سکای نیوز عەرەبی لەسەر ئامادەیی هێزی پێشمەرگەی کۆمەڵە...


گۆڕان: لە سلێمانی هەزاران مردوو دەنگ بە یەکێتی دەدەن - اخبار العراق\nاخبار العراق » كوردى » گۆڕان: لە سلێمانی هەزاران مردوو دەنگ بە یەکێتی دەدەن\nهەزاران کەس کە لە ساڵانی ڕابردوودا کۆچی دواییان کردووە، هێشتا ناوەکانیان لە تۆماری دەنگدەرانی پارێزگای سلێمانیدا هەیە و گومان دەکرێت لە هەڵبژاردنی ٣٠ی ئەیلوولدا دەنگ بە یەکێتیی نیشتمانیی کوردستان بدەن. بەرپرسێکی گۆڕانیش وردەکاری ڕادەگەیەنێت.\nبەپێی زانیارییەکانی (باسنیوز)، لەنێو تۆماری دەنگدەرانی پارێزگای سلێمانیدا، هێشتا هەزاران ناوی مردووان هەن کە ناوەکانیان لەلایەن کەسوکارەکانیانەوە نەسڕاوەتەوە.\nلەمبارەیەوە نزار مەحموود، ئەندامی جڤاتی نیشتمانیی بزووتنەوەی گۆڕان، بە (باسنیوز)ی ڕاگەیاند: “تۆماری دەنگدەران لە ھەرێمی کوردستان پاک نییە و تائێستا ناوی مردوو نەسڕاوەتەوە و مردووەکان کۆبۆنی خۆراکیان ھەیە، ھەرچەندە کۆمسیۆنی باڵای ھەڵبژاردن و ڕاپرسی باسی ئەوە دەکات کە بەشێکی ناوی مردووەکان سڕاونەتەوە، بەڵام ئەوە دڵنیایی تەواو نییە و بەپێی پێویست ھەوڵی پاککردنەوەی تۆماری دەنگدەران نەدراوە“.\nئەندامەکەی جڤاتی نیشتمانیی بزووتنەوەی گۆڕان، ئەوەشی خستە روو، کە لە سلێمانی کێشەی تۆماری دەنگدەران ھەیە، ”ئەمەش ھۆکارێکە بۆ ئەوەی دەسەڵات ساختەکاری بکات، ڕاستە مردووەکە دەنگ نادەن، بەڵام کەسێکی دیکە دەنگ دەدات، بۆیە یەکێتی ناوی مردووەکان بۆ ھەڵبژاردن بەکاردەھێنێت“.\nجەختیشی لەوە کردەوە کە لە ھەڵبژاردنەکەی پێشوودا ساختەکارییەکی بەرنامە بۆ داڕێژراو کراوە، بەڵام بۆ ئەوەی ساختەکارییەکە دووبارە نەبێتەوە، ”پێویستە لایەنە سیاسییەکان ڕێگری لە ھەموو جۆرە ساختەکارییەک بکەن“.\nبە بڕوای نزار مەحموود، بەشێکی ئەم ئەرکە لە ئەستۆی دەنگدەرانیشدایە، چونکە ”ئەگەر دەنگدەر بەڕێژەیەکی بەرچاو بەشداریی ھەڵبژاردن بکات، ڕەنگە باشتربێ بۆ مەسەلەی ساختەکاری، بەڵام ئەگەر خەڵکی نەچێتە سەر سندووقەکانی دەنگدان، ئەو کاتە ساختەکاریی زیاتر دەکرێت“.\nهۆشداریی ئەوەشی بە یەکێتیی نیشتمانیی کوردستان دا، ئەگەر ئەمجارە دووبارە ساختەکاری لە دەنگەکانی گۆڕان بکات، ئەوا ”قابیلی قەبووڵ نییە و ھەڵوێستی خۆمان دەبێت“.


08:48 - 26/05/2021\nپسپۆڕانی بواری خۆراك لە ماڵپەڕی (she finds) چوار جۆری سەوزە و خۆراكیان دیاریكردووە كە دەبنە هۆی نەهێشتنی ورگ و ڕێككردنی ناوچەی سك، هاوكات سودێكی زۆریان بۆ كەمكردنەوەی هەوكردنەكانی لەش هەیە.\nچوار پزیشكی پسپۆڕ جەخیانكردۆتەوە لەسەر گرنگی خواردنی بروكلی و گێزەر، گەڵا سەوزەكان و قارچك، بەو پێیەی سودێكی زۆریان بۆ لەش هەیە، هاوكات تایبەتمەندی دژە هەوكردنیان تێدایە و ڕێگر دەبن لە كۆبونەوەی ئاو و گاز لە گەدەدا كە هۆكارە بۆ هەڵئاوسانی ورگ.\nلەبارەی بروكلییەوە ماڵپەڕەكە باسی لەوەكردووە، دژە هەوكردنێكی بەهێزە و دەبێتە هۆی نەمانی ورگ، هەروەها توانایەكی زۆری هەیە بۆ كەمكردنەوەی ئەگەری توشبوون بە نەخۆشییەكانی دڵ و چەند جۆرێكی شێرپەنجە.\nگێزەر یەكێكی دیكەیە لەو سەوزانەی سودێكی زۆریان بۆ تەندروستی هەیە و ئەگەر بە بەردەوامی بخورێت ڕێگر دەبێت لە هەڵئاوسانی ورگ، هەروەها هەستی تێری دەبەخشێت و وادەكات مرۆڤ كالۆییەكی كەم بخوات، ئەوەش یارمەتی تواندنەوەی چەوری و دابەزاندنی كێش دەدات.\nسەبارەت بە گەڵا سەوزەكان پسپۆڕەكان باسیان لە گرنگی خواردنی كەلەرم و سپیناخ كردووە، بەو پێیەی ئەگەری هەوكردن كەمدەكەنەوە، هەر ئەو هەوكردنەشە زۆر كات دەبێت هۆی هەڵئاوسانی وەرگ و دەركەوتن بەشێوەیەكی نەگونجاو، ئەمە جگە لەوەی دەڵەمەندن بە چەندین جۆری ڤیتامین بۆ تەندروستی گشتی بەسودن.\nهەروەها قارچك كە دەتوانرێت بخرێتە خانەی سەوزەكانەوە، بڕێكی زۆر لە ڤیتامین و ماددە كانزاییەكانی تێدایە، لەگەڵ جۆرەكانی دژە ئۆكسید كە لەش لە هەوكردن دەپارێزن، هەروەها دەبێتە هۆی كەمبونەوەی ئەگەری قەڵەبوون و زیادبونی كێش و كۆبونەوەی چەوری بەتایبەت لە ورگدا.\n10408 جار خوێندراوەتەوە


ئاست بەرزی یانەی ئەتلانتا تۆخێلی ڕاهێنەری پاریس سان جێرمان دەتۆقێنێت – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/چامپیۆنزلیگ-یۆرۆپالیگ/ئاست بەرزی یانەی ئەتلانتا تۆخێلی ڕاهێنەری پاریس سان جێرمان دەتۆقێنێت\nئاست بەرزی یانەی ئەتلانتا تۆخێلی ڕاهێنەری پاریس سان جێرمان دەتۆقێنێت\nبەهۆی ئەو ئاستە بەرزەی ئەم وەرزە یانەی ئەتلانتای ئیتالی لەگەڵ ڕاهێنەر کاسپرینی پێشکەشی دەکات، یانەکەی شاری بێرگامۆ بووەتە جێی سەرنج و خەریکە وەک یانەیەک بەهێز لەسەر ئاستی جیهان خۆی بە هەوادارنی تۆپی پێ بناسێنێت.\nسەبارەت بەو یانەیەی ئەم وەرزە گەیشتوەتە قۆناغی 16 ی چامپیۆنزلیگ تۆماس تۆخێلی ڕاهێنەری پاریس سان جێرمان سەرسامی خۆی بە ئاستی ئەو یانەیە دەربڕی کە دەبێتە ڕکابەری لە قۆناغی داهاتووی چامپیۆنزلیگدا، تۆخێل دەڵێت ئاستی ئەتلانتا بە تایبەتی لە دوایین یاریدا بەرانبەر یۆڤێنتۆس زۆر سەرسامی کردم و دەریخست ئەو یانەیە زۆر بەهێزە و زۆر بە جوانی و بەڕێک و پێکی تۆپ دەگوازنەوە، ئەو یارییەی بەرانبەر یۆڤی کردیان کە یانەیەکی بەهێزە لە ڕووی جەستەیی و هونەری ئەوە دەردەخات کە ئەوان بەرانبەر ئێمە زۆر مەترسیدارن و ڕکابەرێکی سەرسەخت دەبن.\nجێی ئاماژەیە، یانەی ئەتلانتا لە ئێستادا لە نێو باشترین 4 یانەی سێریا ئەی ئیتالیایە، یانەکە ئەم وەرزە تا ئێستا چانسی ئەوەی ماوە بتوانێت ڕکابەری لەسەر دووەمی ڕیزبەندی خولەکە بکات و لە چامپیۆنزلیگیش لەپاریس بباتەوە بۆ قۆناغی هەشت سەردەکەوێت و سوپڕایزێکی گەورە دروست دەکات.


ده‌زگاکانی ڕاگه‌یاندنی حکومه‌تی سوریا و چالاکوانان ده‌ڵێن ماشێنێـکی بۆمبڕێژکراو له نزیک خوێندنگه‌یه‌کی سه‌ره‌تایی له شـارۆچکه‌ی ئوم ئه‌لعه‌مدی زۆرینه شیعه ئاینزا له پارێزگای حومس ته‌قیوه‌ته‌وه و بووه‌ته مایه‌ی کوژرانی 12 که‌س که نیوه‌یان منداڵ بوون.\nڕاگه‌یاندنه‌کانی حکومه‌ت ده‌شڵێن 34 که‌سیش به ته‌قینه‌وه‌که برینداربوون له‌گه‌ڵ زیانێـکی ماڵی زۆر به ناوچه‌که‌ش گه‌یشـتووه.\nله لایه‌کی دیکه‌وه چالاکوانان ده‌ڵێن فڕۆکه‌کانی حکومه‌ت بۆ هه‌شته‌مین ڕۆژه له‌سه‌ر یه‌ک به‌رده‌وامن له بۆردومانکردنی شـاری حه‌له‌ب له باکوری وڵاته‌که.\nکۆمه‌ڵه‌ی چاودێری مافه‌کانی مرۆڤی سوریا بنکه له به‌ریتانیا ده‌ڵێت فڕۆکه‌کانی حکومه‌ت ڕۆژی یه‌کشه‌ممه بۆمبی به‌رمیلیـیان گرتووه‌ته گه‌ڕه‌که‌کانی مه‌ساکن هه‌نانۆ و ساخور و ئه‌حمه‌دیـیه و ئه‌رز ئه‌لحمرای شـاری حه‌له‌ب و له ئاکامدا به لانی که‌م 25 کوژراون و 17 که‌سیش به سه‌ختی برینداربوون.\nبه‌ڵام کۆمه‌ڵێـکی چالاکوانی دیکه که به ناوه‌ندی میدیای حه‌له‌ب خۆی ناودێرده‌کات، ده‌ڵێت کۆی ژماره‌ی کوژراوانی ئاکامی بۆردومانه‌کانی یه‌کشه‌ممه له شـاره‌که گه‌یشـتووه‌ته 32 که‌س. ناوی هه‌موویانی له‌سه‌ر فه‌یسبوک نووسیووه.


تا : أن الحمى أو شدة الحمى من فيح جهنم فأبردوها بالماء . – ماڵپەرى چاکسازى\nدەستپێک / پەڕە نەگۆڕەکان / تا : أن الحمى أو شدة الحمى من فيح جهنم فأبردوها بالماء .\nئه‌یلول 15, 2019\tپەڕە نەگۆڕەکان, تەندروستی, شەرعی, فەرمودە 1,106 بینینەکان\nحدثنا عبد الله حدثني أبي حدثنا يحيى عن هشام قال أخبرني أبي عن عائشة:\nعن النبي (صلى الله عليه وسلم) أن الحمى أو شدة الحمى من فيح جهنم فأبردوها بالماء. رواه احمد في مسند.\nواتە: پێغەمبەرى خوا (صلى الله عليه وسلم) دەفەرموێت : تا یان توندى تا لە کڵپ و کۆى دۆزەخەوەیە , بۆیە بەئاوى سارد ساردى بکەنەوە .\nوە لەچەندی فەرمودەى تر هاتوە کەوا (تا) بە ئاو سارد بکرێتەوە وە ئەگەر ئاوى زەمزەم هەبێت زۆر باشە ئەگەر نا ئاوى تر ئاسایە .\nحدثنا همام، عن أبي جمرة الضبعي قال: كنت أجالس ابن عباس بمكة، فأخذتني الحمى، فقال: أبردها عنك بماء زمزم، فإن رسول اله صلى الله عليه وسلم قال: (الحمى من فيح جهنم، فأبردوها بالماء، أو قال: بماء زمزم).\nواتە: ابى جمرە نصرى کورى الضبعى دەگێرێتەوە و دەڵێت : لەمککە لە خزمەتى (عبدالله ى کورى عباس) (رضى الله عنهما) دانیشتم , ئەوەبوو (تـا) دایگرتم و ئەویش فەرمووى : بەئاوى زەمزەم ئێش و گەرمى ساردبکەوە و لاى بەرە , چونکە پێغمەبەرى خودا (صلى الله علیه وسلم) فەرمووى : (تـا) لە گڕو بلێسەى دۆزەخەوەیە , بە ئاو ئێش و گەرمى ساردبکەنەوە , یا فەرمووى : بە ئاوى زەمزەم .\nچۆن کەى بەئاوى سارد خۆمان سارد بکەینەوە لە (تا) :\nقال انس (رضى الله عنه) قال رسوڵ الله (صلى الله علیه وسلم) : إذا حم أحدكم فليسن عليه الماء البارد ثلاث ليال من السحر .\nواتە : (انس) دەفەرموێت : پێغەمبەر (صلى الله علیه وسلم) دەفەرموى : ئەگەر کەسێکتان (تا)ى بەرزبۆوە , با سێ شەو لەکاتى شەبەقى بەرەبەیاندا ئاوى ساردى بەسەردا بکرێت.\nإذا أصاب أحدكم الحمى – وهي قطعة من النار – فليطفئها عنه بالماء ، يستنقع في نهر جار ويستقبل جريته وليقل : بسم الله ، اللهم اشف عبدك وصدق رسولك ، بعد صلاة الصبح قبل طلوع الشمس ، ولينغمس فيه ثلاث غمسات ثلاثة أيام ، فإن لم يبرأ فخمس ، وإلا فسبع وإلا فتسع ، فإنها لا تكاد تجاوز تسعا بإذن الله (أحمد ، والترمذى – حسن غريب – وابن السنى ، وأبو نعيم فى الطب ، والطبرانى ، والضياء عن ثوبان).\nواتە: هەرکاتێک کەسێکتان (تا)ى لێهات کە بەشێکە لەئاگر با بەئاوى سارد بیکوژێنێتەوە و روو بکات لە ڕوبارێکى لەبەر رۆیشتوو دواى بەرەبەیان و پێش خۆر هەلاتن , ڕوو لەئاراستەى ڕۆیشتنى ئاوەکە بکات و بابڵێت (بسم الله ، اللهم اشف عبدك وصدق رسولك) سێ رۆژ بەسێ جار خۆهەڵکێشان خۆى لە ئاوەکە هەڵکێشێت , ئەوا چاک دەبێتەوە ئەگەر چاک نەبۆوە با پێنج رۆژ ئەوە دوبارەبکاتەوە ئەگەر چاک نەبۆوە با حەوت رۆژ ئەگەر چاک نەبۆوە ئەوا بە ئیزنى خواى تعالى لە نۆ تێپەر نابێت.\nجوێن بە(تا) مەدەن:\nقال رسول الله (صلى الله عليه وسلم) :لا تسبي الحمى فإنها تنفي الذنوب كما تنفي النار خبث الحديد .\nواتە : جوێن بە (تا) مەدەن چونکە تاوان پاک دەکاتەوە وەکو چۆن ئاگر پیسى ئاسن پاک دەکاتەوە.\nعن جابر بن عبد الله(رضي الله عنه) قال : أن رسول الله (صلى الله عليه وسلم )دخل على أم السائب أو أم المسيب وهي ترفرف فقال ما لك يا أم السائب أو يا أم المسيب ترفرفين قالت الحمى لا بارك الله فيها فقال صلى الله عليه وسلم لا تسبي الحمى فإنها تذهب خطايا بن آدم كما يذهب الكير خبث الحديد.\nواتە : پێغەمبەر (صلى الله علیه وسلم) چو بۆلاى (أم السائب) کە (تا)ى زۆر بەرزبوو بوەوە پێى فەرموو چیە ئەى (أم السائب) ئەویش فەرمووى (تا)م هەیە ئەى خودا بەرەکەتى تێنەخات , پیغەمبەر فەرمووى جوێن بە (تا) مەدە چونکە (تا) گوناحەکانى نەوەى ئادەم ناهێڵیت وەک چۆن کورەى ئاسەنگەر پیسى وژەنگى ئاسن ناهێڵێت.\nئامادەکردن : بەرێوەبەر.\nپێشووتر فضائل سبحان الله والحمد لله ولا إله إلا الله والله أكبر و ثمارها العظام\nدواتر ئایە چۆن بزانم سیحرم لێکراوە؟\nكانونی دووه‌م 27, 2019\t69,276\nسنن ابن ماجة : 800- 899\n117- باب في الرجل يستعيذ من الرجل.\n30ـ كتاب المهدي.\nئەم مانگە: 44876


عراق جه‌خت له خواست گرنگيداين وه سوپاو حه‌شد پێشمه‌رگه كرد - شـه‌فـه‌ق نيـوز\nهــــه‌واڵ عــیراق عراق گرنگيداين سوپاو حه‌شد پێشمه‌رگه\nشه‌فه‌ق نيوز/ به‌رهه‌م ساڵح سه‌رۆك كۆمار عراق، له كوشك سه‌لام له به‌غداى پايته‌خت پيشوازيكرد له نه‌جاح شه‌مه‌رى وه‌زير وه‌رگرى.\nساڵح له‌و ديداره جه‌خت له‌بان گرنگى وه‌رده‌واميدان وه‌و سه‌ركه‌فتنه‌يل كرد ك سوپاى عراق و هيزه‌يل پشتگيريكه‌رى له حه‌شد و پێشمه‌رگه‌و رووڵه‌يل عه‌شاير ئه‌نجامى دانه وه‌ل مقه‌يه‌تيكردن له ده‌سكه‌فته‌يل جيوه‌جيكرياێ سه‌ربازى له جه‌نگ دژ تيرۆر، جوور ئه‌وه‌گ نويسينگه‌ى سه‌رۆك كۆمار له به‌ياننامه‌يگ ئاماژه وه‌پيكرد.\nبه‌ياننامه‌گه هه‌ميش وت: خواست ئه‌وه‌سه گرنگى وه سوپا و هيزه‌يل پشتگيرى له‌رێ و پڕچه‌ككردن و شماره‌وه بدريه‌ێد ئه‌را هه‌ڵسانه‌وه‌ى له‌ڕوێ ده‌ور پيرووزى و ئه‌و قاره‌مانێتيه ك رووڵه‌يل هيزه‌يل چه‌كدار له جه‌نگ دژ داعش ئه‌نجامى دان.\nلاى خوه‌ييشه‌و وه‌زير وه‌رگرى باسيگ له‌باره‌ى چالاكى و پلانه‌يل وه‌زاره‌ته‌گه ئه‌را په‌ره‌جاين وه تواناى سوپاى عراقى و دامه‌زرياگه‌يل پشتگيرى پيشكه‌ش كرد و جه‌خت له زيايكردن هه‌وڵه‌يل كرد ئه‌را مقه‌يه‌تى له ئاسايش و سه‌قامگيرى وڵاته‌گه.\nدیالە ٤ مردن و ٣٩ تووشهاتن نوو وە کۆڕۆنا تۆمار کەێد


جه‌نگیز چاندار : وەفایەك بۆ مام جەلال و قۆناغی ئاشتی . – WTARIKURD\n״ جەلال تاڵەبانی بۆ ئەم جۆرە كاتانە زۆر پێویست و بەجێیە ״ \nهەر لەسەرەتای ئەم قۆناغەوە تاڵەبانی رۆڵی هەبووە . هەروەك پێش ئەمەش لەچەند هەڵمەتێكی ئاشتیدا بەشدار بوو .\nلە بەرلینەوە سڵاوەكەی گەیشت ، لەگەڵ گلەییەك . گلەییەكە لە من نییە ، بەڵكو بۆ ئەوانەیە كە خۆیان دەكەن بەخاوەنی قۆناغی ئاشتی و یادێكیش لەو ناكەنەوە ، ئەوانەی كە هەر ناویشیان نەهێنا . باسی جەلال تاڵەبانی دەكەم . ئەو كەسەی كە بە « مام جەلال » دەناسرێتەوە . سەرۆك كۆماری عیراق كە نزیكەی ساڵێك لەمەوبەر، لەكانوونی یەكەمی 2012 دووجار لەسەریەك تووشی خوێنبەربوونی مێشك بوو و لەئەنجامی موعجیزەیەك لە ژیاندا مایەوە ، دواتر رەوانەی بەرلین كرا . بە سیفەتێكی تر ، سكرتێری گشتیی یەكێتیی نیشتمانیی كوردستان (عیراق)ـ ە .\nجەلال تاڵەبانی ، لەنەخۆشخانەیەكی بەرلین لەژێر چاودێرییەكی وردی پزیشكیدایە . باشبوونێك بە دۆخی تەندروستییەوە دیارە ، بەڵام هێشتا ماویەتی نەخۆشخانە بەجێبهێلێت . ئەوە بێ شانسییە بۆ پڕۆسەی ئاشتی توركیا ، كە مام جەلال لە چالاكی كەوتووە .\nپێویستیی بەئەزمونترین ناوبژیكاری سیاسی\nلەمەراسیمەكەی ( دیاربەكر) ی هەفتەی رابردوو ، كە لەوانەیە بۆ هەڵگرتنی ئەو سێبەرە رەشە بووبێت كە كەوتۆتە سەر پڕۆسەی ئاشتی ، یان بڵێین بۆ دەربازكردنی ئەو بنبەستە ، رەجەب تەیب ئەردۆغان و مەسعود بارزانی رووبەڕووی رەخنەی پەكەكەو بەدەپەو هەموو ئەو لایەنانە بوونەوە كە لەوانەوە نزیكن ، ئەمەش بەو هۆیەی كە وەكو پێویست ناوی عەبدوڵڵا ئۆجەلان – یان نەهێناوە . لای ئەم جەماعەتە ، ئەگەر ئەمڕۆ باس لە پڕۆسەیەكی ئاشتی سەبارەت بەپرسی كورد دەكرێت ، ئەوا ئەندازیارو دەستپێشخەرەكەی عەبدوڵڵا ئۆجەلان-ـە . كۆڵەكە سەرەكییەكانی ئەم تێزەش ، پەیامە مێژووییەكی 21ی ئادار بوو بەبۆنەی جەژنی نەورۆزەوە كە هەم بە توركی لە دیاربەكر خوێندرایەوە، هەم بە كوردی .\nدیارە مەحاڵە وەكو كوردێك سەردانی دیاربەكر بكەیت و باسی عەبدوڵڵا ئۆجەلان- یش نەكەیت و هەروا تێپەڕێت ، ئینجا بۆ سەلماندنی ئەمە ، هەم شڤان پەروەر لەكۆنگرە رۆژنامەوانییەكەیدا ، هەم مەسعود بارزانیش لە سەردانەكەیدا بۆ سەرۆكایەتی شارەوانی دیاربەكر، هیوای ئەوەیان خواست كە عبدوڵڵا ئۆجالان بەئازادی ببینن . لەوانەشە هەر لەبەر ئەو قسەیە ، ئەردۆغان و شەریكە « جیۆپۆلیتیكە تازەكەی » ناكۆكییان بۆ دروست بووبێت . شەوی چوارشەممە كە لەیەكەم كەناڵی تەلەفزیۆنی دەركەوت ، وتی : « ئەگەر بارزانی قسەی وای كردبێت ، هەڵەی كردووە . ئەمە لە نێوانماندا نەبو و. ئەمە شتێك نییە كە پەیوەندی بەوەوە هەبێت ، پەیوەندی بە منیشەوە نییە . حاكم حوكمی خۆی داوە » .\nهەڵبەت ئەم قسانە هیچ سوودێكی بۆ قۆناغی ئاشتی نییە . راست و دروستی و جێی متمانەبوونەكەشی گوماناوییە . ئەردۆغان ، لەهەر كات و شوێنێكدا كە خۆی بە گونجاوی بزانێت ، تەواو بەپێچەوانەی قسەكانی پێشووی دەدوێت . لەبەرئەوە ، كاتێك لەگەڵ رستەكانی سەرەوەیدا وتی : هیچ گۆڕانكارییەك بەسەر بارودۆخی عەبدوڵڵا ئۆجەلان- دا نایەت ، قسەیەكی زۆر بێ جێ بوو .\nرووداو و پێشهاتەكانی پێش مەراسیمەكەی دیاربەكرو دوای مەراسیمەكەش ، بۆچوون و لێدوانە ناكۆك و جۆراوجۆرەكان ، لەڕاستیدا یەك شتمان بۆ دەسەلمێنێت ، ئەویش ئەوەیە كە هەركات مەسەلەی خۆرهەڵاتی ناوەڕاست و بەتایبەت پرسی كورد دێتە گۆڕێ ، ئینجا هەست بە نەبوونی و پێویستیی بە ئەزمونترین و بونیاتنەرترین ناوبژیكاری سیاسی ، واتە « مام جەلال » دەكەی ن!\nلەكاتێكدا باسی قۆناغی ئاشتییان دەكرد ، نە ئەردۆغان – ی سەرۆك وەزیرو نە مەسعود بارزانی سەرۆكی هەرێمی كوردستان و نە لایەنەكانی نزیك لە پەكەكەو بەدەپە ، هیچیان ناوی مام جەلال-یان نەهێنا .\nئایا پێویست بوو ئەوەیان لەبیر بێت ؟\nبەڵێ ، چونكە هەر لەسەرەتاوە جەلال تاڵەبانی لەم پڕۆسەی ئاشتییەدا رۆڵی هەبووە . هەروەك چۆن پێشتریش لەچەندین هەڵمەتی ئاشتی دیكەی نێوان كوردەكان و دەوڵەتی توركیادا دەوری بینیوە .\nلەسەردەمی تورگوت ئۆزال- دا (1993)، یەكەم ئاگربڕی پەكەكە ، هەر لەو رۆژەوە تاكو ئەمڕۆ، لە هەموو هەوڵەكانی ئاشتیدا چالاكانە رۆڵی یەكلاكەرەوەی بینیوەو هەموویشی بەرچاوە . تەنانەت مەسعود بارزانیش ئاماژە بەوە دەكات كە بەر لە رەجەب تەیب ئەردۆغان ، تورگوت ئۆزال بە شێوەیەكی بنەڕەتی دەستیدایە ئەم مەسەلەیە . ئۆزال ، هەوڵی دەدا بەهۆی جەلال تاڵەبانییەوە هەوڵەكانی چارەسەری دەست پێبكات .\nتاریكترین رۆژەكانی پەیوەندی\n«قۆناغی ئۆسڵۆ»ش كە وەك دەزانرێ (2006-2007) دەستی پێكرد ، دیسان هەر بە هەوڵی جەلال تاڵەبانی بوو . هەر هەنگاوێك كە دەیهاویشت ، هەوڵی دەدا لەگەڵ ئەردۆغان بەیەكەوە جێبەجێی بكەن .\nبۆ ئەم قۆناغەی كە ئێستاش دەستی پێكردووە ، یەكەمجار هەر لەدەرگای ئەو درا . بۆ هێنانە سەر خەتی عەبدوڵڵا ئۆجەلان- یش و هەوڵەكانی 2012 كە ئۆجالان وەكو « ناوەند » مامەڵەی لەگەڵدا كرا ، دیسان هەر رۆڵی مام جەلال لەبەر چاوانە .\nپێش ئەوەی مانگرتنەكانیش دەست پێبكات ، جەلال تاڵەبانی كەوتبووە جوڵە . ئەو كاتە بوو كە دەوڵەت و پەكەكە لەدوای قۆناغی 1990ـەكانەوە ، لەتاریكترین رۆژەكانی پەیوەندیدا بوون . هەوڵ بدەن هاوینی 2012 تان بەبیر بێتەوە . جەلال تاڵەبانی بۆ چارەسەری ئەژنۆكانی دیسان لە بەرلین بوو . هاكان فیدان مانگی ئابی ساڵی 2012 چوو سەردانی كرد ، بۆئەوەی باسی چۆنێتی دەستپێكردنەوەی دانوستانەكان بكەن .\nتاڵەبانی لەساڵی 2000ـەوە نوێنەرێكی حزبەكەی لە ئەنقەرە داناوە ، بەهرۆز گەڵاڵی ، لە زۆربەی هەرە زۆری هەوڵەكانی ئاشتی ، بەناوی تاڵەبانی و بەشێوەی خۆبەخش رۆڵی بینیوە . رۆژێكیان كە ئەو گلەییەی لە بەرلینەوە بۆ من هێنا ، باسی ئەوەی بۆ كردم كە 67 جار لەنێوان ( ئەنقەرە ، سلێمانی ، هەولێرو بەغدا ) هاتووچۆی كردووە . رێك 67 جار.\nبەهرۆز گەڵاڵی دوای ئەوەی 67 جار لەنێوان توركیاو كوردستانی عیراقدا ، بۆ موخاتەب گرتنی پەكەكەو دەستپێكردنی قۆناغی ئاشتی ، هاتووچۆی كردو كەس بەمەی نەزانی ، گلەیی ئەو « بێ وەفایی »ـەی كرد كە لەئاست جەلال تاڵەبانیدا كراوە . بەشی « وەفا » كە دەبێ سەرەتا بەبیری خودی كوردەكان بهێنرێتەوە ، جا ئەوە پەكەكەو بەدەپە دەبێت ، یان بارزانی و ( پ . د . ك ) . فەرامۆش كردنی ئەو بابەتە ، خۆی لەخۆیدا لەبەردەم هەوڵی بەدیهێنانی یەكڕیزی نەتەوەییدا دەبێتە كۆسپ و تەگەرە .\nهەر لەیەكەم رۆژەكانی دەست پێكردنی « كۆنگرەی نەتەوەیی كورد» ـەوە ، رۆڵ و گرنگی و تایبەتمەندی ئاشتكەرەوەی جەلال تاڵەبانی ئاشكرا بوو . ئەوكاتەی چاوەڕێ دەكرا كۆنگرەكە ببەسترێت و تەنانەت ئەو كاتەی بەرواری كۆنگرەكەش دەستنیشان كرا، ئەو بانگهێشتنامەیەی كە بە ئینگلیزی نووسرابوو، بەشێكی سەرنجی منی زۆر راكێشا :\n«… گەلی كورد مافی خۆیەتی كە بەشێوەیەكی ئاشتیخوازانەو دوور لە بەكارهێنانی توندوتیژی ، هەروەها بەسوود وەرگرتن لە ئامڕازەكانی دیموكراسی و دووركەوتنەوە لەو رێككەوتنە شوومانەی میللـەتەكانیان بەرداوەتە گیانی یەك ، داواكارییەكانی بهێنێتە دی . بۆ گەیشتن بەو ئامانجە، روو لە سەركردە كوردەكان دەكەن ، بەتایبەت ئەكتەرە سیاسییە پێشەنگەكان ؛ بەڕێز مام جەلال سكرتێری گشتیی یەكێتیی نیشتمانیی كوردستان ، مەسعود بارزانی سەرۆكی هەرێمی كوردستان و عەبدوڵڵا ئۆجەلان سەرۆكی پارتی كرێكارانی كوردستان ، بۆ دۆزینەوەی رێگەچارەی ئاشتیانە دەست بكەن بە خەباتێكی هاوبەش . ئەمە داواكارییەكە بۆ دۆزینەوەی زەمینەیەكی هاوبەش و هاوكات شێوە سەرۆكایەتییەك دەكاتە ئەمری واقیع كە بتوانێ وەڵامی هیواو خواستی گەل بداتەوە …»\nكەش و هەوای یەكڕیزیی\nئەو زمانەی لێرەدا بەكارهاتووە، ریزكردنی ناوەكان و ئەو سیفەتانەی خراوەتە پێش ناوەكان ، زۆر سەرنجڕاكێشە . لەبەرئەوەی بانگهێشتنامەكە لەلایەن « كۆمیتەی ئامادەكاری كۆنگرەی نەتەوەیی » ـەوە نێردراوە ، ئەم وتانە بە رێككەوتنی هەموو لایەنە كوردییەكان بووە .\nسێ ناو ، واتە باس لەسێ كەسایەتی گەورەی سیاسی و نەتەوەیی كورد دەكرێت لە سەردەمی مۆدێرندا . كاتێك یەكێك لەمانە بەلاوە بنرێت، لەنێوان دووانەكەی دیكە مشتومڕ دروست دەبێت . ئەگەری یەكڕیزی نەتەوەیی نامێنێت . لە مەراسیمەكەی هەفتەی رابردووی دیاربەكر، بینیمان كە چۆن باسی پەیەدەش كرا ، مشتومڕو ململانێی نێوان بارزانی – پ . د . ك و پەكەكە – بەدەپە وا لەبەرچاوە .\nئەم رەوشە ، تا رادەیەك ، وادەكات كە بژاردەكەی ئەردۆغان ، واتە « بژاردەی كورد »، ناكۆكی نێوان كوردەكان قوڵتر بكاتەوە . بەڵام لەهەرلایەكەوە سەیری بكەن ، موخاتەبی راستەوخۆی قۆناغی ئاشتی هێڵی پەكەكە – بەدەپە یە ، هەروەها لەبەرئەوەی عەبدوڵڵا ئۆجەلان ئەو ئەكتەرە سیاسییەیە كە لە ناوەندی پڕۆسەكەدا جێگە دەگرێت ، كەوابوو ناكۆكی نێوان (پ . ك . ك) و (پ . د . ك) هیچ سوودێكی بۆ ئەو پڕۆسەیە نابێت كە لەتوركیا دەستی پێكردووە . ئەوەی قۆناغی ئاشتی لەتوركیا بەرەوپێش دەبات و دەیگەیەنێتە ئامانجی چارەسەر، ناكۆكی و ململانێ باوەكانی نێوان خودی كوردەكان نییە ، بەڵكو بە پێچەوانەوە ، كەش و هەوای یەكڕیزییە .\nواتە، بۆ یەكێتی نێوان توركیاو كوردەكان ، بۆ سەلامەتی قۆناغی ئاشتی ، دەبێ كوردەكانیش لەناو خۆیاندا یەكڕیزبن .\nبۆیە دەڵێم جەلال تاڵەبانی بۆ ئەم جۆرە كاتانە زۆر پێویست و بەجێیە .\nئاخۆ لەبەرئەوەی قازانجی بۆ قۆناغی ئاشتی لەتوركیا هەبووە ، لەمەودواش وەفاداری ئێمە بۆ ناوەكەی هیچ قازانجێكی دەبێت ؟\nبەو پێیەی بینیمان كەبێ وەفاییمان هیچ قازانجێكی نەبوو ، كەوابوو پێدەچێ وەفاداریمان سوودی هەبێت …\nسەردار جەعفەرو سدیق حەسەن شوکری ، لەماڵپەڕی ( radikal ) ی توركییەوە وەریانگێڕاوە\nسەرچاوە / پوکمێدیا\nشۆڕش سەرمۆدی : نامەیەک و هیچیتر .


چاوپێداخشاندنێکی خێرا بۆ کۆلێرا:\n１. سیمپتۆمی سه‌ره‌کیی نه‌خۆشییه‌که سکچوونێکی ئاکووته. ئاکووت واتا خێرا، ئێستا و ئالێره‌دا.\n２. کۆلێرا له رێگای به‌کتریای ڤیبریۆ کۆلێراوه تووش ده‌بین.\n３. تووشبوون به کۆلێرا له رێگای تووشکردنه‌وه له‌نێوانی دوانزده کاتژمێر بۆ پێنج رۆژدایه.\n４. سکچوونه‌که هه‌تا بڵێی توونده و ته‌نها ئاو دێته خواره‌وه.\n５. بۆچیی ئه‌م سکچوونه توونده؟ وه‌ڵام. به‌کتریای کۆلێرا ژه‌هرێکی زۆر بڵاوده‌کاته‌وه. ئه‌و ژه‌هره‌ی که کۆلێرا بڵاوی ده‌کاته‌وه له ریخۆڵه بچکۆله‌دا ده‌نووسێن به سێله‌کانی ریخۆڵه بچکۆله‌وه، هه‌ربۆیه ریخۆڵه بچکۆله ئاوێکی زۆر و خوێ ده‌ڕژێت بۆ له‌ناوبردنی ژه‌هره‌که، به‌مشێوه‌یه سکچوونێکی زۆر ده‌ستپێده‌کات، که نه‌خۆش له ماوه‌ی یه‌ک کاتژمێردا یه‌ک لیتر ئاو فڕێده‌داته ده‌ره‌وه.\n６. مردن به هۆی به‌کتریاکه‌وه نییه، به‌ڵکوو به‌هۆی له‌کیسدانی ئه‌و هه‌موو ئاو مینه‌راڵه‌وه‌یه، که له رێگای سکچوونه‌وه فڕێده‌درێنه ده‌ره‌وه.\n７. پاڵه‌په‌ستۆی خوێن داده‌به‌زێت به‌هۆی له‌کیسدانی خوێی له‌ش و ترشی له خوێندا.\n８. له کوێ خه‌ڵک زۆر تێکه‌ڵ بوون و له ده‌وری یه‌ک کۆبوونه‌وه، له‌وێدا زیاتر بڵاوده‌بێته‌وه.\n９. تووشبووان پێویسته ئاوێکی زۆر بخۆنه‌وه (ئاوی خاوێن، نه‌ک پیس). چونکه له رێگای سکچوونه‌وه ئاوێکی زۆری له‌ش له‌کیسده‌ده‌ن. ئه‌وانه‌شی تووش نه‌بوون، باشتره بۆ خۆپاراستن ئاوێکی زۆر بخۆنه‌وه.\n10. له ده‌رمانخانه‌کانی کوردستاندا ژه‌هریش به‌بێ رێنمایی پزیشک ده‌کڕیت، هه‌ربۆیه به‌شێکی زۆری هاووڵاتییان له‌کاتی وه‌هادا راده‌که‌ن بۆ ده‌رمانخانه‌کان و ئه‌نتی بیۆتیکووم ده‌کڕن و ده‌یخۆن به‌بێ هیچ رێنماییه‌کی پزیشک. لێگه‌ڕێ و ده‌ستبه‌رداری ئه‌وه به، که خۆت چاره‌سه‌ری خۆت به ئه‌نتیبیۆتیکووم بکه‌یت، چونکه یارمه‌تیی نادات. ئه‌نتیبیووتیکووم ته‌نها بۆ ئه‌و نه‌خۆشانه به‌کاردێت، که ته‌ندروستییان زۆر خراپه، ئه‌مه‌ش بۆ راگرتنی سکچوونه‌که‌یه. ئه‌م به‌کارهێنانه‌ش له‌ژێر چاودێریی پزیشکدایه بۆ زیاتریینی پێنج رۆژ.\n11. ده‌ستشۆردنی به‌رده‌وام به شامپۆ یان سابوون. خواردنه‌وه و خواردنی خاوێن. پاکوخاوێنیی ئه‌و ژینگه‌یه‌ی، که تێیدایت.\n12. پرسیار لێره‌دا ئه‌وه‌یه، که ئاخۆ له باروودۆخێکی ئاکووتی وه‌هادا، شاری رۆشنبیریی پێویستی به ڤاکسین دژ به کۆلێرا نییه؟\nئاخۆ هه‌بوونی چه‌ند شاعیر و نووسه‌رێک له شارێکدا، شارێک ده‌کاته شاری رۆشنبیریی؟ ئاخۆ رۆشنبیریی کراسێکه ته‌نها به به‌ری شاعیر و نووسه‌ر ده‌بێت؟ کۆمپیوته‌رێک نه شاعیره نه نووسه‌ر، به‌ڵام رۆشنبیره، کاتژمێرێکی مۆدێرن، مۆبایلێک، یه‌خچاڵێک، ئۆتۆمۆبیلێک هه‌مانشێوه رۆشنبیره. به‌ڵام بۆچی وێڕای مۆری رۆشنبیریی به ته‌وێڵی سلێمانییه‌وه، بۆگه‌نی شه‌قامه‌کانی ده‌تکووژێت؟ بۆچیی ئه‌م هه‌موو زبڵ و خاشاکه له شه‌قام و کۆڵانه‌کاندا رژاوه؟ وه‌ڵام، چونکه ته‌نها خه‌ڵکی رۆشنبیر به ته‌نگ خاوێنیی و ته‌ندروستییه‌وه‌ن. پرسیار ئه‌دی چلۆن ده‌بێت خه‌ڵکی سلێمانیی بیت و رۆشنبیر نه‌بیت؟ وه‌ڵام. چونکه رۆشنبیریی ناوێکه ته‌نها به‌سه‌ر نێوچه‌وانی سلێمانییه‌وه‌یه و هیچی تر. هه‌روه‌کوو ئه‌وه وه‌هایه، له پاکه‌تێکی ئایفۆن چوارده‌دا، مۆبایلێکی مۆتۆرۆلای مۆدێل ساڵی 1995 وه‌ربگریت.\nبڵاوبوونه‌وه‌ی کۆلێرا هێنده‌ی خه‌تای هاووڵاتییانی سلێمانییه به چاره‌کی ئه‌وه خه‌تای حکومه‌ت و وه‌زاره‌تی ته‌ندروستیی نییه. تاکه خه‌تای حکومه‌ت ئه‌وه‌یه، که تووندوتیژ نین به‌رانبه‌ر به پراکتیزه‌کردنی پابه‌ندبوون به یاساکانی ته‌ندروستییه‌وه. بوودجه‌ی هه‌موو کوردستان له سلێمانییدا خه‌رج بکرێت، ناتوانێت رێگریی له روودانی هه‌ر جاره‌ی به‌ڵایه‌ک له‌و شاره‌دا بگرێت.\nتۆ رۆشنبیریت ئه‌گه‌ر بێتو گرنگیی به پاکوخاوێنیی ماڵت بده‌یت، خۆت پاکوخاوێن رابگریت، رۆژانه به به‌رده‌وامیی له‌دوای هه‌موو کارکردنێک به ده‌ستلێدان له ته‌نی پیس ده‌ستت بشۆیت. خواردنه‌وه‌ی خاوێن بخۆیته‌وه، خواردنی خاوێن بخۆیت. خواردنی سه‌ر عه‌ره‌بانه نه‌خۆیت، خواردنه‌وه‌ی سه‌ر عه‌ره‌بانه نه‌خۆیته‌وه. ئه‌و چێشتخانه‌یه‌ی خواردن و خواردنه‌وه‌ی خاوێن نه‌بێت تێیدا خواردن نه‌خۆیت. رۆشنبیریی ئه‌وه نییه، که تۆ شاعیر و نووسه‌ر و ئه‌کادێمیست بیت، به‌ڵکوو ئاگامه‌ندییت رۆشنبیرت ده‌کات. ئاگامه‌ندییت دوای هه‌موو سه‌یرانێک وه‌ها ده‌کات، که پاشماوه‌کانت له‌دوای خۆت هه‌ڵبگریت و شوێنه‌که به خاوێنیی بۆ که‌سێکی تر به‌جێبهێڵێت.\nماوه‌ته‌وه له ده‌می شۆپنهاوه‌ره‌وه بڵێم، ته‌ندروستیی هه‌موو شت نییه، به‌ڵام هه‌موو شت به‌بێ ته‌ندروستیی هیچه.


تەقینەوەی مین لە شاری قەسری شیرین قوربانیەكی لێ كەوتەوە – زاگرۆس پۆست\nماڵەوە / کوردستان / تەقینەوەی مین لە شاری قەسری شیرین قوربانیەكی لێ كەوتەوە\nتەقینەوەی مین لە شاری قەسری شیرین قوربانیەكی لێ كەوتەوە\nپێنج شه‌ممه 18 حوزه‌یران 2015\tکوردستان, مافی مرۆڤ, هەواڵ 58 جار خوێنراوه‌ته‌وه\nبە هۆی تەقینەوەی مین لە شاری قەسری شیرین سەر بە پارێزگای كرماشان هاوڵاتییەكی بریندار بوو.\nبە وتەی جێگری فەرمانداری قەسری شیرین، بە هۆی تەقینەوەی مین لە كاتی هەڵگرتنەوەی مەیدانی مین، یەكێك لە ئەندامانی گرووپی هەڵگرتنەوەی مین بریندار بوو.\n٦ میلیۆن هێكتار لە خاكی ئێران بە مین چێندراوە و بەپێی دوایین ئامارەكان سەرجەم ١٦ میلیۆن مین لە سەرتاسەری ئێراندا بوونی هەیە و چوار پارێزگای ئیلام، كرماشان، كوردستان و ئورمیە بەهۆی روانینی ئەمنیەتی و سنووریی‌بوون زیاترین رێژەی مینی چێندراویان هەیە.\nلە ماوەی دوو مانگی رابردوودا لە پارێزگای ئیلام و شاری قەسری شیرینی سەر بە پارێزگای كرماشان بەهۆی چەند تەقینەوەیەكی مین كە هی سەردەمی شەڕی ئێران و عێراق بووە، چەند هاووڵاتییەك كە منداڵیشیان تێدا بوو گیانیان لەدەست دا و بریندار بوون.\nوێڕای ئەوەیكە نزیكەی 3 دەیە بەسەر كۆتایی هاتنی شەڕی ئێران و عێراقدا تێپەڕ دەبێ، بەڵام ئێران هەتا ئێستە ئامادە نەبووە ببێتە ئەندامی پەیماننامەی “ئۆتاوا”، لە حاڵێكدا دەبێ هەموو وڵاتێك دوای 10 ساڵ لە كۆتایی هاتنی شەڕ كێڵگە مینڕێژ كراوەكان لە مین پاك بكەنەوە.


شاومی کار لەسەر بەرهەمهێنانی مۆبایلێک دەکات بە نوێبوونەوەی ڕوونمای 120 هێرتز و کامێرای 5X ـی Telephoto ـەوە – کەی ئای تی ئێن\nشاومی 13, تشرینی یه‌كه‌م 2019\nشاومی کار لەسەر بەرهەمهێنانی مۆبایلێک دەکات بە نوێبوونەوەی ڕوونمای 120 هێرتز و کامێرای 5X ـی Telephoto ـەوە\n2 هەفتە لەمەوبەر، لە ڕووکاری تاقیکاری MIUI 11 ـدا ئاشکرا بوو کە شاومی کار لەسەر بەرهەمهێنانی مۆبایلێک دەکات کە کامێراکەی توانای تۆمارکردنی ڤیدیۆی بە ڕوونی 8K و 30fps دەبێت. ئێستا ئاشکرا بوو کە شاومی کار لەسەر تایبەتمەندی زۆر ناوازەتر دەکات لە بەرهەمی داهاتوویدا.\nپێگەی XDA Developers لە دواین وەشانی تاقیکاری MIUI 11 ـدا بژاردەی نوێبوونەوەی 120 هێرتزی بەدی کردووە لە بەشی Refresh Rate ـی ڕێکخستنەکاندا. بەڵام بژاردەکە کار ناکات و بێگومان پێویستی بە پشتگیری ڕەقەکاڵا دەبێت. ئەمەش ئاشکرای دەکات کە شاومی دەیەوێت بێتە نێو کێبڕکێی نوێبوونەوەی ڕوونماوە و بەسەر سەرجەم کۆمپانیاکاندا سەربکەوێت. لە ئێستادا دواین مۆبایلی بە توانای وەک ROG Phone 2 خاوەن نوێبوونەوەی ڕوونمای 90 هێرتزە.\nلە بەشێکی دیکەی ڕێکخستنەکانی ڕووکاری تاقیکاری MIUI 11 ـدا، ئاشکرا دەبێت کە شاومی کار لەسەر پەرەپێدانی هەستەوەری کامێرای Telephoto دەکات و پشتگیری نزیکبوونەوەی 5 هێندەی بۆ زیاد دەکات، هەروەها کار لەسەر زیادکردنی پشتگیری نزیکبوونەوەی 50 هێندەش دەکات بۆ هەستەوەری کامێرای سەرەکی.\nچاوەڕێی بەرهەمێکی ناوازە دەکەین لە لایەن شاومییەوە بە هەبوونی تایبەتمەندییەکانی سەرەوە.\nتاگەکان Xiaomi بەرهەمی نوێ داهێنان شاومی\nپۆستی ئەلکترۆنیkit[email protected]